Πανηγύρισε η Ιερά Μονή Κοιμήσεως της Θεοτόκου Βλοχού Τριχωνίδος\n23 Αυγούστου 2018, 7:43 μμ\nΜε ιδιαίτερη λαμπρότητα και με τη συμμετοχή πλήθους πιστών πανηγύρισε την Πέμπτη 23 Αυγούστου η ιστορική Ιερά Μονή Κοιμήσεως της Θεοτόκου Βλοχού Τριχωνίδος.\nΤην παραμονή της εορτής το απόγευμα, τελέσθηκε αρχικά η Παράκληση της Παναγίας της Βλοχαϊτίσσης και αμέσως μετά τελέσθηκε Μέγας Πανηγυρικός Εσπερινός μετ΄αρτοκλασίας και θείου κηρύγματος υπό του Πρωτοσυγκέλλου της Ιεράς Μητροπόλεως Αιτωλίας και Ακαρνανίας Αρχιμ. π.Επιφανίου Καραγεώργου.\nΑνήμερα της αποδόσεως της μεγάλης Θεομητορικής εορτής της Κοιμήσεως της Θεοτόκου το πρωί, τελέσθηκε η ακολουθία του Όρθρου και στην συνέχεια η Πανηγυρική Αρχιερατική Θεία Λειτουργία ιερουργούντος του Σεβασμιωτάτου Μητροπολίτη Αιτωλίας και Ακαρνανίας κ.Κοσμά. Στο κήρυγμά του ο Σεβασμιώτατος κ.Κοσμάς μεταξύ άλλων ανέφερε τα εξής:\n«Η ζωή της Παναγίας μας, είναι γεμάτη από θαυμαστά γεγονότα, από θαύματα και άγια σημεία. Και η Κοίμηση της Θεοτόκου είναι ένα μεγάλο και θαυμαστό γεγονός, ένα θάυμα. Η Παναγία μας, ως άνθρωπος κοιμήθηκε, ως άνθρωπος ενταφιάσθηκε αλλά δεν γνώρισε η πηγή της ζωής φθορά και διαφθορά. Την μεν ψυχή της δέχθηκε στις αγκάλες του Αυτός ο Κύριος ο Υιός της και Θεός μας, το δε σώμα της μετέστη προς ουρανόν. Τρεις ημέρες μετά την κοίμησή της, ανοίχθηκε ο τάφος της και δεν βρέθηκε το πανάγιο σώμα της. Το σώμα της Παναγίας μας μετέστη προς ουρανόν…. Και εκάθησε στα δεξιά η Παναγία μας Του Πατρός και Του Υιού και Του Αγίου Πνεύματος.\nΑυτό το θαυμαστό γεγονός, αυτό το θαύμα, δίνει σε εμάς δύναμη, ενίσχυση, ελπίδα, χαρά, διότι έχουμε πρέσβειρα, έχουμε μεσίτρια, έχουμε μάννα που μας αγαπάει και προσεύχεται για εμάς στον ουρανό. Η Παναγία μας, συνεχώς προσεύχεται για τον άνθρωπο, για όλους μας, για τους Έλληνες. Και εμείς οφείλουμε να ζητούμε τις πρεσβείες της Παναγίας μας.Οι προσευχές μας όμως θα γίνονται δεκτές από την Παναγίας μας, όταν και εμείς φροντίζουμε να μιμούμαστε το παράδειγμά της, να έχουμε καθαρότητα, να καλλιεργούμε τις αρετές της Παναγίας μας και με πίστη να την επικαλούμαστε. Τότε η Παναγία μας θα μεταφέρει –όπως πάντα το κάνει- τις προσευχές μας στο θρόνο της χάριτος και εμείς θα έχουμε δύναμη ενίσχυση, πλούσια θεία χάρη, θα ενωνόμαστε άξια με τα άγια μυστήρια και θα γινόμαστε άξιοι της σωτηρίας..»\nΠροηγούμενο: Xειροπέδες από αστυνομικούς του Αγρινίου σε 64χρονο που καλλιεργούσε χασίς\nΕπόμενο: Κιέβο Βερόνα και ΣΠΑΛ για τον Κωνσταντόπουλο του Παναιτωλικού!\n27 Φεβρουαρίου 2021, 7:04 μμ


Ανοικτή επιστολή προς τον Δήμαρχο Β. Κυνουρίας κ. Γεώργιο Καμπύλη\nΑρχική Δήμος Βόρειας Κυνουρίας Ανοικτή επιστολή προς τον Δήμαρχο Β. Κυνουρίας κ. Γεώργιο Καμπύλη\nκ. Γιώργο Καμπύλη, θα ήθελα να σας συγχαρώ για τη σπουδαία χειρονομία που κάνατε, να προσφέρετε ως αναμνηστικό δώρο στην πρόεδρο της Ελληνικής Δημοκρατίας κ. Αικατερίνη Σακελλαροπούλου, τον πίνακα που είχαν ζωγραφίσει πριν είκοσι χρόνια οι μαθητές του Γυμνασίου Αγίου Ανδρέα, ο οποίος παρουσιάζει τις εργασίες της Δεύτερης Εθνικής Συνέλευσης των Ελλήνων που έγιναν στο Άστρος το 1823.\nΣας αξίζουν πολλά συγχαρητήρια για την επιλογή αυτή αλλά και για την λογική να επαναφέρετε στο προσκήνιο ένα έργο εκατόν δέκα μαθητών το οποίο αναρτήθηκε στο Δημαρχείο μας το 2003 από τον τότε υπουργό Παιδείας, και τους μαθητές.\nΤο έργο αυτό κοσμεί πολλά Υπουργεία από τότε και βραβεύθηκε στον πανελλήνιο διαγωνισμό καλλιτεχνικών μαθημάτων στους αέρηδες της Πλάκας. Και έχει τεράστια σημασία η πράξη σας αυτή διότι αυτό το έργο είχε απαξιωθεί πράγμα το οποίο είχε λυπήσει τους μαθητές που είχαν κουραστεί ένα χρόνο ολόκληρο για να το ετοιμάσουν. Τώρα θα χαρούν όλοι αυτοί οι δημιουργοί του ωραίου αλλά συλλεκτικού αυτού έργου.\nΤέλος κύριε Δήμαρχε δεχθείτε τις ευχαριστίες μου ως διευθυντής του Γυμνασίου Αγίου Ανδρέα την εποχή εκείνη, αλλά και των μαθητών που δούλεψαν σκληρά και βλέπουν σήμερα το έργο τους να τοποθετείται στο Ανώτατο Πολιτειακό\nΜέγαρο, στην προεδρία της Δημοκρατίας.\nΓυμνασίου Αγ. Ανδρέα\nΕπόμενο άρθρο2 ΧΡΟΝΙΑ ΑΠΛΗΡΩΤΟΙ ΕΡΓΟΛΑΒΙΚΟΙ ΕΡΓΑΖΟΜΕΝΟΙ\nTο νέο Διοικητικό Συμβούλιο του ομίλου «Πυράμια»


Θα πληρώσουμε και για τις βλάβες... | in.gr\nΟ Αστέρας Τρίπολης κέρδισε με 2-0 το φάντασμα του Πανιωνίου χθες το μεσημέρι νωρίς και η αγωνιστική ολοκληρώθηκε με τις νίκες των δυο ομάδων της Θεσσαλονίκης. Ο ΠΑΟΚ πέρασε από τη Λαμία κερδίζοντας δύσκολα με 1-0 και εξακολουθεί να κυνηγά τον Ολυμπιακό, ενώ κι ο Αρης κέρδισε με το ίδιο σκορ την Ξάνθη και στρογγυλοκάθισε στην πέμπτη θέση της βαθμολογίας, αφήνοντας τρεις βαθμούς πίσω την Ξάνθη, τον ΟΦΗ και τον Ατρόμητο. Αλλά το σημαντικό είναι ότι συνεχίστηκε η χωρίς τέλος διακωμώδηση του αθλήματος και του πρωταθλήματος: στη Λαμία χάλασε (!) το VAR.\nΟ διαιτητής Σέζος ζήτησε από το VAR τον σχετικό έλεγχο της φάσης και τότε μάθαμε πως VAR δεν υπάρχει – διότι χάλασε. Το ματς συνεχίστηκε κανονικά και κάποια στιγμή επίσης ενημερωθήκαμε ότι το VAR επανήλθε – δεν μας είπαν βέβαια ποτέ τι είχε πάθει. Μπορεί να το έβγαλε κάποιος από την πρίζα ή να έπεσε μουστάρδα από τα σουβλάκια στον διακόπτη – ποτέ δεν ξέρεις.\nΣημειολογικά αυτό έγινε την ημέρα που η Πολιτεία, μέσω του υφυπουργείου, έκανε γνωστό ότι θα πληρώσει με λεφτά του έλληνα φορολογούμενου και για να υπάρξει καλύτερη εκτίμηση των οφσάιντ: θα μας κοστίσει περίπου χίλια ευρώ στο κάθε ματς. Δεν είναι βέβαιο αν θα λειτουργεί, αλλά τουλάχιστον ξέρουμε πόσο θα μας στοιχίσει – δεν το λες και λίγο…\nΗ ενημέρωση είναι το τελευταίο που ενδιαφέρει κάποιες ΠΑΕ κι αυτό μπορεί να το καταλάβει κανείς βλέποντας όσα κυκλοφόρησαν μετά το τέλος της σύσκεψης. Οι «διαρροές» έγιναν με σκοπό να χαρούν οι οπαδοί με τη στάση του προέδρου της ομάδας, που σύμφωνα με αυτά που διαβάσαμε «εντυπωσίασε». Η αγαπημένη δουλειά των επικοινωνιολόγων του ποδόσφαιρου μας είναι να δημιουργούν εντυπώσεις – οι ειδήσεις είναι άλλο πράγμα. Ετσι χθες μάθαμε αμέσως ατάκες, εκτιμήσεις των ξένων για τη συμπεριφορά των προέδρων των ομάδων, οι οποίοι φυσικά ενθουσίασαν, ενώ είδαμε και διαλόγους, φυσικά αιχμηρούς. Τι από όλα αυτά είναι αλήθεια; Δύσκολο να το τσεκάρει κανείς.\nΟ Ολυμπιακός έκανε καλά και γνωστοποίησε τα όσα ο Μαρινάκης υποστήριξε: αν αυτοί στους οποίους επιτέθηκε είχαν το κουράγιο (και τα στοιχεία) να απαντήσουν θα είχαμε και μια πιθανότητα η συζήτηση που αφορά το καλό του ποδοσφαίρου να συνεχιστεί. Κάθε συζήτηση είναι χρήσιμη διότι υποχρεώνει σε πράξεις: αν συζήτηση (και αντιπαράθεση) δεν υπάρχει, κυριαρχεί ο νόμος της αδράνειας: δεν γίνεται τίποτα και ποτέ. Η σύσκεψη στο Μεγάλη Βρεταννία θα ήταν χρήσιμη, αν απλά μας βοηθούσε να καταλάβουμε τι θέλουν οι ομάδες μας – π.χ. πώς φαντάζονται τη λειτουργία της ομοσπονδίας, πώς νομίζουν πως πρέπει να επιλέγεται ο αρχιδιαιτητής, πώς θα ‘θελαν να λειτουργεί η διαιτησία, τι πρέπει να γίνει για την καλύτερη αντιμετώπιση της βίας στα γήπεδα κ.λπ. Αν όλοι κατέθεταν τα σχέδιά τους, θα ήταν και πιο εύκολο κάτι να προκύψει. Ετσι κι αλλιώς είναι δεδομένο πως έχουμε μια χρεοκοπημένη ομοσπονδία (που δεν επιχειρεί ούτε καν να διαψεύσει τις κατηγορίες για κακοδιαχείριση…) από την οποία δεν μπορεί να περιμένεις το παραμικρό και μια πολιτεία που κοιτάζει τα πάντα εξ αποστάσεως.\nΠροχθές μίλησαν (;) για τη σύσκεψη ο υφυπουργός Αθλητισμού Λευτέρης Αυγενάκης και ο υπεύθυνος ομοσπονδιών της UEFA Ζόραν Λάκοβιτς, αλλά για το τι είπαν τρεις ώρες με τον Μαρινάκη, τον Σαββίδη, τον Μελισσανίδη και τον Αλαφούζο δεν ανέφεραν το παραμικρό. Ο υφυπουργός είπε ότι «στόχος της ελληνικής κυβέρνησης είναι να επιστρέψουν τα γήπεδα στις οικογένειες, να υπάρξει ποιότητα στο ελληνικό ποδόσφαιρο και ένα θέαμα που θα είναι αντάξιο της ιστορίας του» και ευχαρίστησε τον Λάκοβιτς, αλλά και όλα τα στελέχη της FIFA και της UEFA, για τη διήμερη παρουσία τους στην Ελλάδα: εξήγγειλε μάλιστα ότι θα δημιουργηθούν και επιτροπές για τη διαμόρφωση της ατζέντας της επόμενης σύσκεψης – αν ποτέ υπάρξει. Ο Λάκοβιτς είπε ότι είναι πολύ ικανοποιημένος γιατί κατ’ αρχάς υπήρχε η βούληση από τους ιδιοκτήτες των τεσσάρων μεγάλων ομάδων να είναι παρόντες στη σύσκεψη, ότι η UEFA και η FIFA τα τελευταία δυόμισι χρόνια που είναι στην Ελλάδα προσπαθούν, συνεισφέρουν και βοηθούν και ότι «κάποια στιγμή θα πρέπει να ξεκινήσει και από την UEFA η υλοποίηση κάποιων πραγμάτων, όσο πιο αποτελεσματικά γίνεται». Αμήν και πότε θα έλεγα. Κι ας μην έχω καταλάβει ποια ακριβώς είναι αυτά…\nΚοινοποίηση: Θα πληρώσουμε και για τις βλάβες…


Η Μαριάν και η Μαρίν. Του Γιάννη Παπαθεοδώρου - badiera\nHome /Posts/Η Μαριάν και η Μαρίν. Του Γιάννη Παπαθεοδώρου\nΗ εμβληματική νίκη του Μακρόν στη Γαλλία έσωσε την τιμή της Γαλλικής δημοκρατίας, ενώ ταυτόχρονα γεννάει ελπίδες για μια διαφορετική ευρωπαϊκή προοπτική, με επίκεντρο την «προοδευτική πολιτική». Αναμφισβήτητα, η εκλογή του αποτελεί ένα εξαιρετικό νέο, μετά μάλιστα από τον ισχυρό κλονισμό της εμπιστοσύνης των πολιτών στο κοινό ευρωπαϊκό όραμα.\nΩστόσο, τα κεντρικά προβλήματα στοιχειώνουν απειλητικά τον ορίζοντα. Ο ευρωσκεπτικισμός (αριστερόστροφος και δεξιόστροφος) «ήρθε για να μείνει», ακριβώς επειδή το δόγμα της δημοσιονομικής πειθαρχίας δοκιμάζεται διαρκώς από ένα αυξανόμενο λογαριασμό κρατικών χρεών και ανελαστικών προγραμμάτων λιτότητας. Το ίδιο συμβαίνει και με το πολιτικό σύστημα: οι ιστορικές «πολιτικές οικογένειες» πλήττονται ανεπανόρθωτα, καθώς φαίνεται να έχουν αποδεχτεί μοιρολατρικά την αδυναμία εξεύρεσης προωθητικών και εναλλακτικών λύσεων, όσο διαρκεί η κρίση. Οι πολίτες, τέλος, ολοένα και περισσότερο, νιώθουν παγιδευμένοι όχι μόνο από τις διαρκείς δόσεις λιτότητας αλλά και από τη συρρίκνωση της ευρωπαϊκής διακυβέρνησης, μέσα στο πλαίσιο εφαρμογής διαδικαστικών «οδηγιών» και «συνθηκών», χωρίς ένα εμπνευσμένο πολιτικό όραμα.\nΑπό αυτή την άποψη, έχει μεγάλη σημασία ότι ο Μακρόν στο νικητήριο λόγο του δίπλα στην εθνική ατζέντα πρόσθεσε ισότιμα —και σε υψηλή προτεραιότητα— την ευρωπαϊκή ατζέντα. Η ομιλία του ήταν μια ξεκάθαρη επανεκκίνηση του ευρωπαϊσμού, μια αποφασιστική αναβάθμιση του ρόλου της Γαλλίας με βάση τον «γαλλο-γερμανικό άξονα», ενώ επίσης ο νέος πρόεδρος επέδειξε μια νέα «θέληση για δύναμη» ενόψει των επερχόμενων κοινοβουλευτικών εκλογών, τον Ιούνιο.\nΠιθανώς αυτή η βούληση να αποτυπωθεί και με την ίδρυση ενός νέου κόμματος, που θα ενσωματώνει τις σοσιαλδημοκρατικές παραδόσεις με τον κοινωνικό γκωλισμό. Το εγχείρημα θα κριθεί. Πολύ ξεκάθαρα, ωστόσο, στη σκάλα των επικείμενων ευρωπαϊκών εκλογών (βλ. και Γερμανία), ο γαλλικός λαός αποφάσισε τώρα πως θα βάλει φρένο στα σχέδια της ακροδεξιάς και του αριστερού εθνολαϊκισμού για τη διάλυση της Ευρώπης και της Δημοκρατίας. Η νίκη του Μακρόν δεν απέδειξε μόνο τις αντοχές της γαλλικής δημοκρατίας απέναντι στις διαλυτικές δυνάμεις, που αμφισβητούν τα κοινά πεπρωμένα της Ευρώπης αλλά επανέφερε στο προσκήνιο και τον προοδευτικό μεταρρυθμισμό ως κεντρικό πρωταγωνιστή των πολιτικών εξελίξεων.\nΠράγματι, η Γαλλία μπαίνει από αύριο σε μια νέα εκλογική περίοδο, με πρωταγωνιστή τον Μακρόν. Κανείς δεν ξέρει ποια θα είναι τα χαρακτηριστικά της επόμενης μέρας. Ας κρατήσουμε, προσωρινά έστω, το νέο αίσθημα αυτοπεποίθησης που γεννιέται. Σε ευρωπαϊκό επίπεδο, το αίσθημα αυτό θα πρέπει να εκφραστεί με μια νέα ανάκτηση της γαλλικής ηγεμονίας ως αντίβαρο στο Brexit αλλά και τη «γερμανική Ευρώπη».\nΤαυτόχρονα, θα πρέπει να εξευρεθεί μια νέα ισορροπία ανάμεσα στην κοινωνική συνοχή, την ανάπτυξη και την ασφάλεια, ενώ παράλληλα τα ταυτοτικά διλήμματα και οι εθνικιστικές αναδιπλώσεις θα αμφισβητούν συνεχώς την κοινή οικονομική και εξωτερική πολιτική της Ε.Ε. Για την ώρα, εκ των πραγμάτων, ο Μακρόν μοιάζει να είναι ο νέος δημοκρατικός ηγέτης μιας «άλλης» Ευρώπης. Αλλά δεν είναι Μεσσίας. Για αυτό και το μήνυμα της κάλπης από τον γαλλικό λαό έχει μια ιδιαίτερη σημασία. Μέσα σε μια μείζονα «κρίση αντιπροσώπευσης», οι Γάλλοι πολίτες προσήλθαν στις κάλπες με μια ώριμη απόφαση. Αποφάσισαν τελικά πως η Μαριάν του Διαφωτισμού είναι πιο σημαντική από την Μαρίν του Εθνικού Μετώπου.\nΚάννες: Βραβείο σεναρίου στους Λάνθιμο και Φιλίππου για το «Ιερό Ελάφι»\nTAGS: Γαλλία Γιάννης Παπαθεοδώρου Μακρόν


Οι δράσεις μας μέσα από το φετινό ΔΣ της Β΄ΕΛΜΕ. Οι προτάσεις για το επόμενο | ΣυΜΜετοχή\nΟι δράσεις μας μέσα από το φετινό ΔΣ της Β΄ΕΛΜΕ. Οι προτάσεις για το επόμενο\nPosted by admin On Νοεμβρίου 27, 2017 0 Comment\nΜια καταγραφή της φετινής χρονιάς στη Β’ΕΛΜΕ\nΠέρα από την αρχική αδυναμία συγκρότησης του ΔΣ και τις απουσίες κατά την διάρκεια της φετινής χρονιάς, είχαμε αρκετές δράσεις που υλοποιήθηκαν ή ξεκίνησαν να υλοποιούνται.\nΕπισκέψεις στα σχολεία: Φέτος προσπαθήσαμε να είμαστε παρόντες σε όσο το δυνατόν περισσότερα σχολεία. Έμφαση δόθηκε κυρίως στα περιφερειακά και σε όσα σχολεία είχαν κατά καιρούς την ανάγκη στήριξης της ΕΛΜΕ. Πραγματοποιήθηκαν συνολικά πάνω από 30 επισκέψεις σε σχολεία. Κύριος στόχος μας ήταν να συζητήσουμε με τους συναδέλφους για τα προβλήματα που αντιμετωπίζουν. Οι συζητήσεις ανέδειξαν αρκετά προβλήματα με κυρίαρχα αυτά της διαχείρισης του προσωπικού και των συνεχών περικοπών στα ωρολόγια προγράμματα.\nΣυγκεντρώσεις – Παραστάσεις Διαμαρτυρίας : Είχαμε αρκετές συγκεντρώσεις – παραστάσεις διαμαρτυρίας. Παραστάσεις διαμαρτυρίας έγιναν για τις τοποθετήσεις γενικότερα και ειδικότερα γι’ αυτές που αφορούσαν την ειδική αγωγή, για τις ιδρύσεις ολιγομελών τμημάτων, για τις εγγραφές στα ΕΠΑΛ, για την πλήρωση κενών σε περιφερειακά κυρίως σχολεία και το Μουσικό σχολείο. Σε ότι αφορά τις συγκεντρώσεις τα θέματα είχαν να κάνουν με τους αναπληρωτές και τους διορισμούς που έχουν παγώσει αν και οι ανάγκες υπάρχουν. Επίσης συμμετείχαμε στη διαμαρτυρία του Συλλόγου Γονέων και Κηδεμόνων του Μουσικού Σχολείου για τα κενά ειδικοτήτων της μουσικής.\nΣυναντήσεις – Ενημερώσεις: Δώσαμε μεγάλο βάρος στην ενημέρωση – συνεργασία μέσα από συναντήσεις. Πραγματοποιήθηκαν οι εξής:\nμε τους Διευθυντές των σχολείων (για τις ανάγκες των σχολείων τους και το κτιριακό)\nμε την Ένωση Συλλόγων Γονέων Σχολείων Αγρινίου και με Συλλόγους Γονέων και Κηδεμόνων (για τα προβλήματα που υπάρχουν στα σχολεία)\nμε τον δήμαρχο Αγρινίου και την υπεύθυνη αντιδήμαρχο Παιδείας (για τις ανάγκες των σχολείων, το κτιριακό και την μεταστέγαση των Ειδικών Σχολείων)\nμε βουλευτές του νομού Αιτωλοακαρνανίας (κατάθεση υπομνήματος για θέματα Δευτεροβάθμιας Εκπαίδευσης)\nμε τον υποδιοικητή της 6ης ΥΠΕ για τη μεταστέγαση των Ειδικών Σχολείων\nΕνημέρωση από τους αιρετούς για τις τοποθετήσεις\nΠρωτοβουλίες – Προτάσεις: Μέσα από τις συναντήσεις καταθέσαμε διάφορες προτάσεις στους αρμόδιους φορείς:\nΕμφάνιση των ωρών και των λειτουργικών κενών μετά από κάθε συνεδρίαση του ΠΥΣΔΕ\nΜεταστέγαση των Ειδικών Σχολείων στο Παλαιό Νοσοκομείο Αγρινίου\nΤην κάλυψη αστικής ευθύνης κατά τις μετακινήσεις των συναδέλφων\nΔιοργανώσεις: Προσπαθήσαμε σαν μέσο ενημέρωση να οργανώσουμε δύο ημερίδες. Η πρώτη για την Ειδική Αγωγή διοργανώθηκε με επιτυχία σε συνεργασία με τον Σύλλογο Εκπαιδευτικών Π.Ε Αγρινίου – Θέρμου. Αποφασίσαμε και για μία δεύτερη ημερίδα που θα αφορούσε τα ΓΕΛ και τα ΕΠΑΛ, δυστυχώς όμως δεν είχαμε το χρόνο όπως αποδείχθηκε για κάτι τέτοιο. Θεωρούμε απαραίτητο η απόφαση να υλοποιηθεί από το νέο ΔΣ στην αρχή του επόμενου ημερολογιακού έτους.\nΔράσεις Πολιτισμού και άλλα:\nΕκδήλωση της Β’ ΕΛΜΕ με κοπή της πρωτοχρονιάτικης πίτας\nΣυνέχιση του χορευτικού τμήματος για 4η χρονιά\nΣυνέχιση της πρωτοβουλίας για τις προσφορές μέσω της κάρτας της ΟΛΜΕ\nΘέματα λειτουργίας – Οικονομικά: Τα οικονομικά της ΕΛΜΕ δυστυχώς δεν ήταν σε καλή κατάσταση. Ως γνωστόν οι ετήσιες συνδρομές είναι η κύρια πηγή εσόδων της ΕΛΜΕ. Από τα 20€ της συνδρομής τα 10€ δίνονται στην ΟΛΜΕ. Προσπαθήσαμε λοιπόν φέτος να τακτοποιηθούμε φορολογικά και οικονομικά. Σε ότι αφορά το πρώτο, η ΕΛΜΕ είναι πλέον φορολογικά ενήμερη. Σε ότι αφορά τα οικονομικά πετύχαμε με περικοπές των δαπανών σημαντική εξοικονόμηση και πλέον το ταμείο είναι πλεονασματικό. Για την καλύτερη διαχείριση των συνδρομών και για την αποφυγή της εφάπαξ επιβάρυνσης των συναδέλφων είναι καλό να γίνεται εξόφλησή τους μέσω της μισθοδοσίας, κάτι που πρέπει να υλοποιηθεί από το νέο ΔΣ άμεσα.\nΚαι φέτος χορηγήθηκαν δάνεια από την ΕΛΜΕ για την βοήθεια συναδέλφων που είχαν ανάγκη στήριξης κυρίως για θέματα υγείας. Παρότι όλα τα τελευταία δάνεια κινούνται το ταμείο Αλληλοβοηθείας έχει καθοδική τάση, ενώ μεγάλο είναι το ερώτημα για τα παλαιά δάνεια που αποτελούν το 50% περίπου του ταμείου και δεν κινούνται. Θα πρέπει απαραίτητα πέρα από την προσπάθεια είσπραξής τους, να ακολουθηθεί η τακτική πολλών άλλων ΕΛΜΕ που έχουν σταματήσει την χορήγηση δανείων και μόνο στις περιπτώσεις σοβαρού προβλήματος υγείας χορηγούν οικονομική βοήθεια.\nΚριτική Πεπραγμένων – Προτεινόμενες μελλοντικές δράσεις\nΑπό τις προηγούμενες θητείες μας στο ΔΣ είχε παρατηρηθεί ένας μαξιμαλισμός στον σχεδιασμό των δράσεων. Με άλλα λόγια ο ιδιαίτερα μεγάλος αριθμός ομοειδών δράσεων που προτείνονταν, εμπόδιζε την σωστή υλοποίηση τους και το ξεκίνημα νέων τρόπων επίτευξης των σκοπών της ΕΛΜΕ. Κάτι τέτοιο είδαμε και φέτος αν και το επαναλαμβανόμενα μονότονο δίπτυχο ανακοίνωση – συγκέντρωση διαμαρτυρίας αντικαταστάθηκε σε κάποιο βαθμό με άλλες δράσεις. Ο χρόνος δράσεις του ΔΣ της ΕΛΜΕ είναι εξαιρετικά περιορισμένος. Το τυπικό γραφειοκρατικό κομμάτι καταλαμβάνει ένα μεγάλο μέρος της θητείας κάτι που κατεβάζει τον καθαρό χρόνο δράσης στους έξι με επτά μήνες το χρόνο. Έτσι δεν είναι εύκολο να ολοκληρωθούν πρωτοβουλίες ή να οργανωθούν εκδηλώσεις. Συνεπώς χρειάζεται να οργανώνονται λιγότερες δράσεις οι οποίες θα είναι όμως πολύ καλύτερα στοχευμένες. Επίσης είναι άμεση η ανάγκη για αλλαγή του καταστατικού και μεταβολή της θητείας των ΔΣ, από ένα σε δύο χρόνια.\nPrevious: Το ψηφοδέλτιο της Συμμετοχής για τις εκλογές της Β΄ΕΛΜΕ Αιτωλοακαρνανίας στις 29-11-2017\nNext: Κάθε χρόνο και χειρότερα: Προσπάθεια συγκρότησης ΔΣ της Β΄ΕΛΜΕ Αιτωλοακαρνανίας με 8 άτομα φέτος


Το μαύρο καρνέ των VIP με 2.000.000€ στο παράνομο στοίχημα\nΤεράστια επιτυχία της ΕΛ.ΑΣ και ισχυρό χτύπημα στον παράνομο τζόγο.\nΆνδρες του τμήματος Ασφαλείας εισέβαλαν σε έναν πολυχώρο στην Πτολεμαΐδα, ο οποίο πλασάρονταν εξωτερικά ως τόπος ψυχαγωγίας, αλλά μέσα σε αυτόν ανθούσε ο παράνομος τζόγος.\nΌπως προκύπτει από την έρευνα που έγινε μετά την εισβολή, περισσότεροι από 1.000 παίκτες πόνταραν χρήματα, με τα αρχεία να κρατούνται σε ένα μαύρο καρνέ.\nΜέσα σε αυτό υπάρχουν τα πλήρη στοιχεία των «πελατών», καθώς και τι χρήματα πόνταραν. Ο τζίρος φτάνει σε δυσθεώρητα επίπεδα, αφού ούτε λίγο – ούτε πολύ αγγίζει τα 2.000.000 ευρώ!\nΚατάληξη της επιχείρησης ήταν να εκδοθεί φυσικά και ένταλμα σύλληψης για τον ιδιοκτήτη του πολυχώρου.


Θεμιστοκλέους για άρση μέτρων: Πρώτα η μάσκα σε εξωτερικούς χώρους – Τελευταίο το πιστοποιητικό - EPIRUS TV NEWS\nepirustvnews 2/26/2022 03:58:00 μ.μ.\nH άρση της χρήσης της μάσκας, ειδικά για τους εξωτερικούς χώρους θα είναι από τα πρώτα μέτρα ελάφρυνσης των περιορισμών, προέβλεψε ο Μάριος Θεμιστοκλέους, μιλώντας στην ΕΡΤ και την εκπομπή “ΕΡΤ Σαββατοκύριακο”. “Από τα τελευταία μέτρα θα είναι το πιστοποιητικό εισόδου στους εσωτερικούς χώρους” συμπλήρωσε.\n“Είδαμε άλλωστε και το CDC (Αμερικανικό Κέντρο Ελέγχου Νοσημάτων) να δίνει μια διαφορετική οδηγία για τις μάσκες, ανάλογα με το επιδημιολογικό φορτίο κάθε περιοχής” σημείωσε. “Το πότε θα γίνει σε μας είναι απόφαση της Επιτροπής Εμπειρογνωμόνων” ανέφερε.\n“Από τα τελευταία μέτρα που θα αρθούν, θα είναι το πιστοποιητικό εισόδου στους εσωτερικούς χώρους” σημείωσε.\n“Στο 91% ανέρχεται το ποσοστό των ατόμων που έχουν κάνει την αναμνηστική δόση του εμβολίου” ενημέρωσε. “Έχουν μείνει μόνο 170.000, οι περισσότεροι από τους οποίους έχουν νοσήσει και έχουν το πιστοποιητικό νόσησης. Είναι μικρός αριθμός σε σχέση με τα 5 εκατομμύρια των υπόχρεων” σημείωσε.\n“Την επόμενη εβδομάδα περιμένουμε την επιβεβαίωση της ημερομηνίας του πρωτεϊνικού εμβολίου της Novavax, αλλά πρέπει να την έχουμε για να ανοίξουμε ραντεβού” ενημέρωσε και πρόσθεσε πως “θα ενταχθεί και αυτό στο εμβολιαστικό πρόγραμμα της χώρας”. Ωστόσο επεσήμανε ότι “δεν περιμένουμε μια μαζική συμμετοχή στους εμβολιασμούς λόγω του νέου εμβολίου”\n“Δεν έχει ατονίσει η εμβολιαστική καμπάνια” σημείωσε. “Η χώρα μας είναι στο μέσο όρο της Ε.Ε στην εμβολιαστική κάλυψη “Ακόμη και αυτή τη στιγμή που έχουμε καλύψει μεγάλο ποσοστό στον εμβολιασμό ενηλίκων, η Ελλάδα είναι 6η με 7η χώρα στους ημερήσιους εμβολιασμούς” ενημέρωσε.\nΣε κάθε περίπτωση η “εμβολιαστική περίοδος τελειώνει” ανέφερε αλλά η “Επιχείρηση Ελευθερία” δεν θα λήξει. Η εμβολιαστική περίοδος καλύπτεται. Ο πολίτης θα μπορεί να βρει εάν θέλει ραντεβού μέσα σε 24 ώρες, ακόμη και το καλοκαίρι”. Και υπογράμμισε “έχουμε αποδείξει ότι μπορούμε να προσαρμόζουμε τους εμβολιασμούς εάν χρειάζεται. Είμαστε έτοιμοι από Σεπτέμβριο σε οτιδήποτε προκύψει όσον αφορά στο εμβολιαστικό πρόγραμμα”.\nΣχετικά με τον εμβολιασμό των παιδιών σημείωσε πως “κινείται πολύ καλά έχουμε ένα ποσοστό στην ηλικία 5 έως 11 ετών περίπου ίδιο με αυτό στην Ε.Ε. Έχουν ήδη εμβολιαστεί 140.000 παιδιά. Στους εφήβους φτάνουμε σε ποσοστό που ξεπερνά το 50%”.\nΘεμιστοκλέους για άρση μέτρων: Πρώτα η μάσκα σε εξωτερικούς χώρους – Τελευταίο το πιστοποιητικό Reviewed by epirustvnews on 2/26/2022 03:58:00 μ.μ. Rating: 5


Κυστικη ακμη και σπυρακια στο προσωπο\nΕιναι η δερμαποξεση η λυση στην κυστικη ακμη και τα σπυρακια στο προσωπο;\nΚυστική acne είναι μία από τις πιο σοβαρές και δύσκολες μορφές acne για θεραπεία. Προκαλώντας τις μάζες των μολύνσεων που συσσωρεύονται κάτω από το δέρμα, κυστικών acne δεν μπορούν να αντιμετωπίζονται απλά ανοίγοντας πόροι του δέρματος, διότι οι πόροι δεν υφίστανται πλέον. Καμία συνταγή προϊόντων, φυσικών θεραπειών, ή σπίτι λύσεις μπορεί να θεραπεύσει αυτό το σοβαρό, οδυνηρό πρόβλημα. Με το σωστό συνδυασμό ισχυρών φαρμάκων και απλή φροντίδα του δέρματος, ωστόσο, κυστικών acne μπορεί να αναστραφεί και δερματική βλάβη επισκευαστεί εξαφανιζοντας αυτα τα ενοχλητικα σπυρακια στο προσωπο .\nΗ acne κύστη είναι ουσιαστικά ένα σπυράκι δεν θα μπορούσατε ποτέ pop.\nΚύστες καλύπτονται με υγιές δέρμα.\nΟποιοσδήποτε μπορεί να κυστική acne, αλλά ορισμένες ομάδες είναι περισσότερο ευαίσθητα.\nΘεραπεία κυστικών acne απαιτεί χειρουργική ή φαρμακευτική αγωγή από το στόμα. Ποτέ δεν πρέπει να προσπαθήσουμε να αντιμετωπίσουμε κυστική acne στο δικό σας.\nΤι είναι η κυστικη ακμη ;\nΚυστική acne είναι ουσιαστικά ένα σπυράκι δεν μπορείτε πιθανώς pop. Το βακτήριο που προκαλεί acne, Propionibacterium acnes, αναπτύσσεται γρηγορότερα όταν είναι εκτεθειμένο στον αέρα. Το δέρμα του ηθμού αποφραχθεί με το δέρμα λάδι περιττό σμήγμα που σκληρύνεται σε μια αποικία της παρούσας acne βακτηρίων. Τα βακτήρια παράγουν οι ίδιοι υπεροξείδια που βοηθούν τους διασπά το περιττό σμήγμα που καταναλώνουν ως τροφή. Τα υπεροξείδια είναι ενοχλητική, αλλά δεν είναι η κύρια πηγή του προβλήματος στην κυστική acne.\nΟι μεγάλες ζημιές των κυστικών acne γίνεται από το ανοσοποιητικό σύστημα. Ο οργανισμός στέλνει λευκά αιμοσφαίρια ότι απελευθέρωση φλεγμονώδεισ ουσίες γνωστές ως ιντερλευκίνη-8, ιντερλευκίνη-12 και νέκρωση του όγκου. Τα βακτηρίδια να στείλουμε χημικών ουσιών που κάνουν το δέρμα εξαιρετικά ευαίσθητο στις χημικές αυτές ουσίες, και τα τοιχώματα του ηθμού διαλύονται. Επειδή acne βακτήρια δεν χρειάζεται αέρα, και μεγαλώνουν γρηγορότερα όταν δεν εκτίθεται στον αέρα, θα εισβάλει γύρω ιστούς γύρω από τους πόρους. Στέλνουν περισσότερες χημικές ουσίες να κάνουν περισσότερα κύτταρα του δέρματος με ευαισθησία σε φλεγμονή και το ανοσοποιητικό σύστημα στέλνει ακόμη περισσότερο φλεγμονώδεισ παράγοντες.\nΌσο η διάμετρος πόρων είναι ανοικτή προς την επιφάνεια, η λοίμωξη μπορεί να αντιμετωπίζεται με επίκαιρο αντιβιοτικά και βενζοϋλυπεροξειδίου. Στα μωρά που έχουν ταχύτατα αυξανόμενο δέρμα και σε ορισμένους ανθρώπους, των οποίων το δέρμα μεγαλώνει ταχύτερη απόκριση σε φλεγμονή (περισσότερα για αυτές τις ομάδες σε μια στιγμή), ωστόσο, το νέο δέρμα κουβαλάει τη λοίμωξη. Αυτό αποτελεί μια κύστη που μπορούν να διαρκέσουν για μήνες ή χρόνια, προκαλώντας φαγούρα, ερεθισμό, και αμηχανίας.\nΠοιος παίρνει Κυστική Acne?\nΟποιοσδήποτε μπορεί να κυστική acne, αλλά η κατάσταση είναι πιο κοινές σε:\nΤα μωρά όλων των αγώνων, οι οποίοι έχουν εκτεθεί ανοσοποιητικό σύστημα, η\nέφηβη και ενήλικων Ισπανικη ανδρών και γυναικών,\nεφήβων και νεαρών ενηλίκων των Αφροαμερικανών, ανδρών και γυναικών, και\nγυναίκες όλων των φυλών που έχουν μια κατάσταση που ονομάζεται polycystic ωοθηκών σύνδρομο του PCOS.\nΤα βρέφη μπορεί να γεννηθεί με μαύρα στίγματα. Οι κηλίδες είναι οδυνηρό για το νέο τους γονείς, αλλά συνήθως πηγαίνουν μακριά σε λίγες εβδομάδες. Όταν το μωρό σας έχει εκτεθεί σε ορισμένα χημικά που μεταβάλλει το ανοσοποιητικό σύστημα, ωστόσο, την προδιάθεση να παγιδεύουν τα βακτήρια μέσα στο δέρμα και να προκαλέσει μια κύστη με μορφή.\nΙσπανικη έφηβους και ενήλικες και των δύο φύλων είναι πολύ πιθανότερο να κυστική acne από ανθρώπους της βόρειας Ευρώπης καθόδου. Πράγματι, δεν πρέπει να έχουν μια Ισπανικη επώνυμο ή Ισπανικη πρόγονοι έχουν αυξημένο κίνδυνο acne. Δερματολόγους μακροπρόθεσμα τον τύπο του δέρματος που παίρνει το “Ισπανικό” acne Fitzpatrick τύπους δέρματος IV και V. αυτό είναι το δέρμα που είναι μπεζ σκούρο καστανό που παίρνει ένα μαύρισμα αλλά πολύ σπάνια εγκαύματα.\nΗ “Αφρικανική” δέρμα, δερματολόγους σημαίνει πραγματικά Fitzpatrick τύπο δέρματος VI Αυτό είναι το μαύρο δέρμα που ποτέ δεν καίγεται. Οι περισσότεροι άνθρωποι που έχουν μαύρο δέρμα, μόνο η κυστική acne στο πρόσωπο. Όταν η κυστική acne συμβαίνει αλλού στο Σώμα, είναι ένα ενδεικτικό σημάδι άλλη κατάσταση που είναι η πιο κοινή στους ανθρώπους της Αφρικής κληρονομιάς, sarcoidosis. Μαύρο και Λευκό αποκτήστε acne περίπου το ίδιο ποσοστό, παρότι μαύρα συνήθως αναπτύσσουν acne ανταποκρινόμενη στις αλλαγές στο ορμονών, ενώ το Λευκό συνήθως αναπτύσσουν acne απαντώντας σε καταπόνηση των ορμονών.\nΛευκό άνθρωποι μπορούν να κυστική acne, πάρα πολύ. Αντίθετα με τους ανθρώπους της Αφρικανικής κληρονομιά, οι άνθρωποι της ευρωπαϊκής κληρονομιάς συνήθως αναπτύσσουν κυστική acne στην πλάτη και το στήθος, όχι στο πρόσωπο. Σε λευκό, κυστικός acne στο πρόσωπο είναι ένα σημάδι της ανοσοποιητικής ανεπάρκειας ασθένειες.\nΤι μπορεί να γίνει για Κυστική Acne?\nΔεν έχετε τοποθετήσει στο δέρμα σας θεραπεύει κυστική acne. H δερμαπόξεση δεν λειτουργεί, γιατί το δέρμα κατά την κύστες παραμένει υγιής. Θεραπείες με λέιζερ δεν λειτουργούν επειδή δεν εισχωρούν αρκετά βαθιά. Φυσικές θεραπείες απλώς δεν λειτουργούν, είτε. Αυτή η μορφή acne πρέπει να αντιμετωπίζονται από μέσα προς τα έξω με βαριές acne αυτοθεραπεία, ή αντιμετωπίζονται με χειρουργική επέμβαση. Οι περισσότεροι άνθρωποι προτιμούν τα φάρμακα να lancing ή χειρουργική επέμβαση.\nΤι ειναι ομως η δερμαπόξεση\nΗ δερμοαπόξεση είναι ένα δέρμα-επαναλείανση διαδικασίας που χρησιμοποιεί έναν ταχέως περιστρεφόμενος συσκευή με άμμο τα εξωτερικά στρώματα του δέρματος. Μετά dermabrasion, το δέρμα που αναπτύσσεται πίσω είναι συνήθως απαλότερο και νεότεροι ψάχνουν.\nDermabrasion μπορεί να μειώσει την εμφάνιση του προστίμου γραμμές του προσώπου και να βελτιώσουν την εμφάνιση του ουλές, όπως αυτές που προκαλούνται από acne. Dermabrasion μπορεί να γίνει μόνο του ή σε συνδυασμό με άλλα καλλυντικά διαδικασίες.\nΚατά τη διάρκεια dermabrasion, το δέρμα σας θα numbed με αναισθητικών. Ίσως επίσης να έχουν τη δυνατότητα να λαμβάνουν ηρεμιστικά ή λήψη γενικού αναισθητικού, ανάλογα με το βαθμό της θεραπείας σας.\nΕπεξεργασμένο δέρμα με dermabrasion θα είναι ευαίσθητο και φωτεινό ροζ για αρκετές εβδομάδες. Το pinkness θα διαρκέσει περίπου τρεις μήνες για να εξασθενούν.\nΤο φάρμακο που συνήθως προβλέπεται για κυστική acne είναι πρόσληψη ισοτρετινοΐνης, επίσης γνωστό ως Accutane. Το φάρμακο αυτό λαμβάνεται από το στόμα, δεν εκτείνεται στο δέρμα. Σταδιακά συρρικνώνεται στους ιστούς που περισφίγγει την κύστη, και διεγείρει την ανάπτυξη του δέρματος πάνω από την κύστη ώστε τελικά ανοίγει στην επιφάνεια χωρίς lancing. Αλλά όταν η καθημερινή σας acne δέρμα φροντίδα ρουτίνας πρέπει να αρχίσει στα σοβαρά.\nΤόνωση της ανάπτυξης του δέρματος ανοίγει κύστες, αλλά κλείνει επίσης πόροι. Εάν δεν ακολουθήσετε μια αποτελεσματική καθημερινή φροντίδα της επιδερμίδας ρουτίνα, κατά προτίμηση με τη βοήθεια του σετ θεραπείας όπως εκτίθεται φροντίδα του δέρματος, έτσι ώστε να μπορείτε να φροντίζετε κάθε πτυχή της ήπιο έως μέτριο acne φροντίδα σας, την υποκείμενη κατάσταση μπορεί να προκαλέσει στο δέρμα σας να σχηματίσουν νέο κύστες περίπου τόσο γρήγορα όσο οι παλιές κύστες επουλώνονται. Είναι σημαντικό να μην γίνει το ίδιο για τον καθαρισμό, ενυδάτωση και απολέπιση ρουτίνα όποιος δεν για μη κυστική acne, πιθανότατα για το υπόλοιπο της ζωής σας. Αλλά αν θέλετε να διατηρήσετε το δέρμα σας φροντίδα, κύστες θα πάει για καλό. Στη συνέχεια, μπορείτε να απενεργοποιήσετε την προσοχή σας acne scar εξαγωγή.


"Survivor": Αίμα, δάκρυα και ιδρώτας! Αυτή είναι η συνταγή της τρελής επιτυχίας;\nΗΟΜΕ News “Survivor”: Αιμα, δακρυα και ιδρωτας! Αυτη ειναι η συνταγη της τρελης επιτυχιας;\n“Survivor”: Αίμα, δάκρυα και ιδρώτας! Αυτή είναι η συνταγή της τρελής επιτυχίας;\nΠοιά… αξιολόγηση; Ποιός… Τσίπρας; “Survivor”, Ντάνος και… ξερό ψωμί! Ή΄μάλλον τώρα που το σκέφτομαι και χωρίς το… ξεροκόμματο, δεν είναι απαραίτητο. Αλλωστε, εκείνοι τραβούν τόσα για ΄μας, να μην κάνουμε κι εμείς κάτι γι ΄αυτούς;\nΤο “Survivor” ήρθε στους δέκτες μας και παρά το γεγονός ότι… δεν του το ΄χα, κατάφερε να παρασύρει τα πάντα στο πέρασμά του. Σου μιλάω για κανονικό τηλεοπτικό τυφώνα, με όλα τα υπόλοιπα κανάλια να είναι στα… κεραμίδια από την απόγνωση.\nΝαι, δεν του το ΄χα… Το θεωρούσα ξεπερασμένο… Το θεωρούσα ένα αγριάλιτι μίας άλλης εποχής… Και με τόση βαρβαρότητα γύρω μας στα χρόνια της κρίσης, τι να κάνεις το …εικονικής πραγματικότητας “Survivor”, όταν καθημερινά ζεις το κανονικό; Εδώ ισχύει μάλλον το γνωστό “είναι όλα βγαλμένα από την ζωή”! Ομως, έκανα λάθος…\nΈκανα λάθος που θεώρησα πως αυτό το έργο το έχουμε ξανά δει… ¨Εκανα λάθος που θεώρησα πως πλέον όλοι ξέρουμε το πως ακριβώς λειτουργούν τα ριάλιτι και είμαστε πιο υποψιασμένοι και εκπαιδευμένοι… Έκανα λάθος που θεώρησα πως είναι όλο αυτό τόσο αναμενόμενο και τόσο προβλεπόμενο (από την στιγμή που έχουν προηγηθεί στην τηλεοπτική ζωή μας άλλα δύο “Survivor”) που πιο δεν έχεις… ‘Εκανα λάθος που θεώρησα πως τα ριάλιτι της συμφοράς και της… μπόχας ανήκουν οριστικά στο παρελθόν. Έκανα λάθος που θεώρησα πως ο τηλεοπτικός σκουπιδοντενεκές της προηγούμενης και βάλε δεκαετίας έχει κλείσει.\nΑπό την άλλη μεριά θα μου πεις, γιατί να μην σημειώσει τρελή επιτυχία το “Survivor”; Κάθε φορά που τα κανάλια τηρούν ευλαβικά την συνταγή “αίμα, δάκρυα και ιδρώτας”, δεν βγαίνουν χαμένα… Σε περίπτωση δε που στο τρίπτυχο “αίμα, δάκρυα και ιδρώτας” τύχει να κολλήσει και το… “σπέρμα”, εκεί να δείτε τηλεοπτικό σουξέ! Γιατί όπως έχει αποδείξει η πρόσφατη τηλεοπτική ιστορία, το… ριάλιτι πολλοί εμίσησαν, την… κλειδαρότρυπα, ουδείς!\n“Survivor” τι σημαίνει; Εξωτικές παραλίες, εντυπωσιακή τηλεοπτική εικόνα, ημίγυμνα κορμιά, γκρίνια, ίντριγκα, νεύρα, αγωνία, μα πάνω απ ΄όλα αυτό που κορυφώνεται μέσα σε χρόνο-ρεκόρ, είναι το αίσθημα της ανάγκης για επιβίωση, το αίσθημα της αυτοπροστασίας και η λογική του… “ο θάνατός σου, η ζωή μου”!\nΤο “Survivor” είναι μία τεράστια αρένα που προσφέρει απλόχερα το… “άρτος και θέαμα” στους τηλεθεατές. Κυρίως δε για τον άρτο, οι παίκτες μπορούν να φτάσουν και φτάνουν στα άκρα. Ζουν την απόλυτη εξαθλίωση, ζουν τον απόλυτο εξευτελισμό, ζουν κάτω από άθλιες συνθήκες και δεν τους νοιάζει…\nΈτσι, είναι μάλλον… εθιστικό στα χρόνια της κρίσης και σε μία Ελλάδα που πεινάει, να βλέπεις τον άλλο να φωνάζει “πεινάω” και να είναι έτοιμος να σκοτώσει μέχρι και την μάνα του για ένα πιάτο μακαρόνια με κιμά! Γιατί προφανώς εσύ νιώθεις ασφαλείς όσο ποτέ στον καναπέ σου…\nΚατά τα άλλα; Γελάω πάρα πολύ με την παραγωγή όταν αποφασίζει να μας πείσει πως διαθέτει… ευαισθησίες και πως σκέφτεται πάνω απ ΄όλα τον… άνθρωπο!\nΠως το είπε τις προάλλες ο Σάκης Τανιμανίδης; “Επειδή σας σκεφτόμαστε και επειδή κατανοούμε πλήρως την ανάγκη που έχετε να επικοινωνήσετε με τους δικούς σας , – κυρίως όσοι έχετε και παιδιά – η παραγωγή θα το φροντίσει”.\nΈτσι, είδαμε να εκτυλλίσονται μπροστά στα μάτια μας, αυτές οι απίστευτα φορτισμένες συναισθηματικά εικόνες με τους παίκτες να σπαράζουν μπροστά από την οθόνη της τηλεόρασης, να την αγκαλιάζουν και να… φιλούν το γυαλί. Και όλα αυτά, όχι μην μπερδεύεσαι, δεν αποτελούν ύμνο του τηλεοπτικού εξευτελισμού… Γίνονται γιατί η παραγωγή έχει… ευαισθησίες και προσέχει τους παίκτες της.\nΣτην ίδια ακριβώς λογική χθες ο Σάκης προχώρησε και στη παρακάτω απίστευτη δήλωση. Τι είπε μεταξύ άλλων; Πως “η παραγωγή αποφάσισε ως ένα ελάχιστο φόρο τιμής για όλα αυτά που συνέβησαν με το τροχαίο και για τους δύο τραυματίες που πάνω απ ΄όλα απέδειξαν πως είναι… μαχητές της ίδιας της ζωής, να μην υπάρξει διαδικασία αποχώρησης”!!! Πόσο ευαίσθητη παραγωγούλα… Φαίνεται πως κι εκεί στον Άγιο Δομίνικο πάνω απ ΄όλα όλοι είναι άνθρωποι με… άλφα κεφαλαίο.


Η εβδομαδιαία πρόγνωση του καιρού (από 28/1/2019) - kolydas.eu\nΗ εβδομαδιαία πρόγνωση του καιρού (από 28/1/2019)\n27/01/2019 teo 0\nΘα αλλάξει το σκηνικό του καιρού τη Δευτέρα από τα δυτικά καθώς προβλέπονται βροχές που βαθμιαία από το μεσημέρι και μετά θα αρχίσουν να επεκτείνονται ανατολικότερα . Πάντως λόγω της στροφής των ανέμων σε νοτιάδες ο καιρός θερμοκρασιακά θα είναι ήπιος.\nΤη Τρίτη από βροχές θα επηρεαστούν τα δυτικά τα κεντρικά και τα βόρεια , ενώ θα εκδηλωθούν και καταιγίδες κυρίως στα δυτικά. Οι νοτιοδυτικοί άνεμοι θα φτάνουν τα 5 με 6 μπ και η θερμοκρασία θα πέσει κυρίως στα δυτικά και τα κεντρικά τμήματα της χώρας.\nΤην Τετάρτη θα επηρεαστούν τα δυτικά τα νότια και το Ανατολικό Αιγαίο , ενώ την Πέμπτη έρχεται ανατολικότερα το χαμηλό της Ιταλίας το οποίο δεν αποκλείεται τοπικά να προκαλέσει έντονα φαινόμενα.\nΔείτε σε video την προοπτική του καιρού\nPrevious Post:Η εβδομαδιαία πρόγνωση του καιρού από τις 13 Ιανουαρίου 2019\nNext Post:Υψη υετού σε Ελλάδα και Κύπρο το επόμενο 48ωρο (28 & 29 Ιανουαρίου 2019)


Γιατί ΕΕ και ΕΚΤ επιμένουν στη διατήρηση των μέτρων στήριξης | Capital\nΣάββατο, 20-Φεβ-2021 12:00\nΗ αργή ανάκαμψη της ΕΕ και τα διαφορετικά χαρακτηριστικά κάθε κράτους-μέλους συνιστούν την απειλή μιας κρίσης μετά την κρίση του κορονοϊού, αν έχουμε πρόωρη άρση των μέτρων στήριξης.\nΤον κίνδυνο η κρίση από τον κορονοϊό να διαδεχθεί σε ευρωπαϊκό επίπεδο μια άλλη κρίση, μόλις αφήσουμε πίσω μας την πανδημία, βλέπουν και προσπαθούν να αποτρέψουν ΕΕ και ΕΚΤ επιμένοντας σε προσεκτική "αποσωλήνωση" των οικονομιών της ΕΕ από τα μέτρα στήριξης.\nΒεβαίως, καθένας από τους δύο θεσμούς της ευρωπαϊκής οικονομίας έχει εκτός από τον γενικό και τους δικούς του ειδικούς λόγους να υποστηρίζει την παράταση της δημοσιονομικής χαλάρωσης.\nΗ Ευρωπαϊκή Επιτροπή, στις χειμερινές εκτιμήσεις της, αναθεώρησε προς τα κάτω τις προβλέψεις για το 2021 που έκανε τον περασμένο Νοέμβριο. Τώρα εκτιμά ότι η ανάπτυξη θα φτάσει στο 3,8% του ΑΕΠ από 4,2% του ΑΕΠ πριν τέσσερις μήνες. Συνεπώς, η ανάκαμψη είναι βραδύτερη από ό,τι αναμενόταν και -εκ των πραγμάτων- θα διαφοροποιείται από χώρα σε χώρα. Ακόμη και οι βόρειες ευρωπαϊκές χώρες είχαν το 2020 μεγαλύτερη ύφεση από ό,τι αναμενόνταν και δεν θα επανέλθουν στα επίπεδα του 2019 πριν από τα μέσα του 2020. Στον "ευρωπαϊκό Νότο" τα πράγματα είναι χειρότερα: Ιταλία, Ισπανία, Πορτογαλία και Ελλάδα, λόγω και των δαπανών που έκαναν για την πανδημία, αύξησαν το ήδη υψηλό χρέος τους κατά μέσο όρο κατά 20% του ΑΕΠ. Μια απότομη απόσυρση των μέτρων στήριξης και επαναφορά των δημοσιονομικών στόχων θα σημάνει για τις χώρες περιοριστικές πολιτικές που θα καθυστερήσουν ακόμη περισσότερο την ανάκαμψη των οικονομικών τους. Έτσι, θα ακυρωθεί και ένα μεγάλο μέρος από τη θετική επίδραση από τα κονδύλια του Ταμείου Ανάκαμψης και Ανθεκτικότητας, που αποτέλεσε μια ιστορική απόφαση για την ΕΕ.\nΗ χαμηλότερη ανάπτυξη θα δώσει αρνητικό μήνυμα στις αγορές, οι οποίες ήδη αναρωτιούνται αν οι τιμές στα ομόλογα της Ευρωζώνης είναι υπερτιμημένες. Μια κρίση στα ομόλογα της Ευρωζώνης θα αυξήσει ακόμη περισσότερο τα ήδη υπερχρεωμένα κράτη-μέλη της ζώνης του Ευρώ, δημιουργώντας ένα "σπιράλ" αρνητικών εξελίξεων που θα περάσει από τις αποδόσεις των ομολόγων στο κόστος δανεισμού και τελικά στην ανάπτυξη των χωρών αυτών, που θα γίνει ακόμη πιο αργή, απειλώντας άλλη μια κρίση του "ευρωπαϊκού νότου" με πολλά στοιχεία ομοιότητας με αυτήν του 2009. Σε αυτό το ενδεχόμενο η Ελλάδα είναι σχετικά πιο προστατευμένη, αφού το 75% του χρέους της είναι προς τον επίσημο τομέα (ESM, EFSF, κράτη-μέλη της Ευρωζώνης και ΔΝΤ), αλλά σίγουρα θα έχει και αυτή συνέπειες στο κόστος δανεισμού της από τις αγορές. Βεβαίως, μια τέτοια γενικευμένη κρίση δεν θα αφήσει ανεπηρέαστες Γερμανία, Γαλλία, Ολλανδία και τις υπόλοιπες χώρες του Βορρά.\nΜε δεδομένο ότι η Κίνα άρχισε να ανακάμπτει από το 2020 και οι ΗΠΑ θα έχουν ανακτήσει τις απώλειες από τον κορονοϊό μέχρι και το τέλος του 2021, μια κρίση στη ζώνη του ευρώ θα επηρεάσει αρνητικά και το ίδιο ευρώ.\nΤι "βλέπει" η ΕΚΤ\nΕκτός από όλα αυτά, η συνεχής επανάληψη από την πρόεδρο της ΕΚΤ, κ. Κριστίν Λαγκάρντ, της ανάγκης σταδιακής αποχώρησης από τα μέτρα στήριξης, έχει και μια άλλη θεσμική βάση. Η κεντρική τράπεζα του ευρώ, μετά από 6 χρόνια ποσοτικής χαλάρωσης και την επέκτασή του μέσω του PEPP, έχει στο χαρτοφυλάκιό της περίπου 3 τρισ. ευρώ σε ομόλογα της Ευρωζώνης. Παράλληλα, έχει εξαντλήσει σχεδόν τα διαθέσιμα νομισματικά όπλα για στήριξη της οικονομίας του ευρώ διατηρώντας μηδενικά επιτόκια για περισσότερα από 5 χρόνια. Συνεπώς, με την απόσυρση και των δημοσιονομικών μέτρων ο στασιμοπληθωρισμός που αντιμετώπιζε η Ευρωζώνη και πριν τον κορονοϊό θα συνεχίσει επ' αόριστον ροκανίζοντας και τον παραγωγικό ιστό της Ευρώπης.\nΗ κ. Λαγκάρντ απέρριψε δημοσίως το ενδεχόμενο για κούρεμα του χρέους που κατέχει η ΕΚΤ, όχι μόνο επειδή κάτι τέτοιο αντιβαίνει σε βασικούς κανόνες της νομισματικής ένωσης. Το έκανε επειδή μια τέτοια κίνηση, σε ένα μη ομόσπονδο κράτος, θα έστελνε το σήμα ότι η Ευρωζώνη προχωρά σε μια εσωτερική πτώχευση. Τούτο δε τη χρονιά στην οποία η ίδια η Ευρωπαϊκή Επιτροπή, για πρώτη φορά στην ιστορία της, θα αναζητήσει ως οικονομική οντότητα δανεισμό από τις αγορές για να χρηματοδοτήσει το Ταμείο Ανάκαμψης.\nΗ πρόεδρος της ΕΚΤ προκρίνει την οδό της επιτάχυνσης της ανάπτυξης για την υπέρβαση της κρίσης. Στην κατεύθυνση αυτή, εκτός από τις συνεχείς προτροπές που απευθύνει για διατήρηση των μέτρων στήριξης ακόμη και μετά την υπέρβαση της κρίσης, καλεί σε επιτάχυνση των διαδικασιών έγκρισης και υλοποίησης του Ταμείου Ανάκαμψης, που θα δώσει μια σημαντική ώθηση για την οριστική υπέρβαση της κρίσης.


ΤΖΟΡΤΖ ΠΕΛΕΚΑΝΟΣ «Θυμώνω που παρουσιάζουν τους Ελληνες τεμπέληδες» - Ειδήσεις - νέα - Το Βήμα Online\nΤΖΟΡΤΖ ΠΕΛΕΚΑΝΟΣ «Θυμώνω που παρουσιάζουν τους Ελληνες τεμπέληδες»\nΕίναι υπερήφανος για την ελληνική καταγωγή του. Μικρός παρακολουθούσε μανιωδώς γουέστερν με τον παππού και τον πατέρα του και ήθελε να γίνει κινηματογραφιστής. Τον κέρδισε όμως η αστυνομική λογοτεχνία και γράφει τώρα «αστικά γουέστερν» για το έγκλημα και τις κοινωνικές ανισότητες στη «μαύρη» Ουάσιγκτον της τελευταίας εβδομηκονταετίας. Εκανε πολλές δουλειές, έζησε τη νεότητά του στο μάξιμουμ και έκανε το όνειρό του πραγματικότητα. Εκτός από επιτυχημένος συγγραφέας 16 αστυνομικών μυθιστορημάτων, είναι από τους σεναριογράφους των σειρών «Wire» και «Τempe».\nσυνεντευξη στη ΛΑΜΠΡΙΝΗ ΚΟΥΖΕΛΗ\n– Είστε πολύ δημοφιλής συγγραφέας στην Ελλάδα,το γνωρίζετε; Κυκλοφορούν ήδη εννέα μυθιστορήματά σας.Εφέτος έχουμε τρία νέα βιβλία σας μέσα σε έναν χρόνο: τον «Κηπουρό της νύχτας»,τη «Γλυκιά αιωνιότητα»,από την τετραλογία της Ουάσιγκτον που μόλις κυκλοφόρησε,ενώ μεταφράζεται το «Τurnaround»…\n«Ετσι εξηγείται γιατί με αναζητούν πολλοί έλληνες δημοσιογράφοι τον τελευταίο καιρό…».\n– Μας ελκύει επιπλέον η ελληνική σας καταγωγή.Μιλάτε ελληνικά;\n«Λίγο. Τα έμαθα στο σπίτι. Οι παππούδες μου και οι γονείς μου μιλούσαν άπταιστα φυσικά. Εγώ πήγα και στο ελληνικό σχολείο, αλλά εκεί δεν έμαθα τίποτε. Με έστελναν οι γονείς μου κάθε μέρα μετά το αμερικανικό σχολείο, αλλά πήγαινα με το ζόρι, δεν έδινα προσοχή και οι δάσκαλοι με έβγαζαν συνέχεια έξω. Κατανοώ όμως μια συζήτηση στα ελληνικά και διαβάζω επίσης. Οπότε, αν σας ξεφύγει καμιά κακή κουβέντα, θα το καταλάβω…».\n– Στην Ελλάδα έχετε έρθει; «Οι γονείς μου κατάγονται από τη Σπάρτη και ήρθα στην Ελλάδα για πρώτη φορά μαζί τους το 1980. Οταν εκείνοι έφυγαν εγώ παρέμεινα, γύρισα την Ευρώπη και επέστρεψα για να περάσω κάποιο διάστημα με φίλους στην Ελλάδα. Αλλά βέβαια έχει αλλάξει πολύ από τότε. Εκείνη ήταν η παλιά Ελλάδα, με τους γέρους στα καφενεία. Την τελευταία φορά που ήρθα, πριν από πέντε χρόνια, η εικόνα ήταν εντελώς διαφορετική».\n– Για την κατάσταση αυτόν τον καιρό στην Ελλάδα είστε ενημερωμένος; «Από τις εφημερίδες ενημερώνομαι, αλλά δεν ξέρω αν η εικόνα που παρουσιάζουν είναι πραγματική. Τις προάλλες τηλεφώνησα σε έναν φίλο στην Αθήνα για να μου πει πώς έχουν τα πράγματα. Τα εντιτόριαλ των αμερικανικών εφημερίδων είναι αρκετά επιθετικά και κάπως προσβλητικά για τους Ελληνες και αυτό με ενοχλεί, στην ουσία μιλάνε για την οικογένεια και τους φίλους μου. Παρουσιάζουν τους Ελληνες ως ανόητους τεμπέληδες που όλη τη μέρα χαζολογούν στις καφετέριες, αλλά εγώ ξέρω ότι δεν είναι έτσι και θυμώνω με όσα διαβάζω. Αλλά αν πεις κάτι εδώ, σου λένε ότι παραείσαι ευαίσθητος, ότι η Ελλάδα είναι ο αδύναμος κρίκος της ευρωπαϊκής οικονομίας… Από την άλλη, όμως, δεν καταλαβαίνω κιόλας πώς βοηθάει την οικονομία το να καις τράπεζες…».\n– Αυτή την αρνητική εικόνα των Αμερικανών για τους Ελληνες τη βιώσατε κι εσείς μεγαλώνοντας σε μια οικογένεια μεταναστών;\n– Ανατραφήκατε με αυτή την υπερηφάνεια του Ελληνα;\n– Πώς γίνατε συγγραφέας; «Εκανα σπουδές κινηματογράφου στο Πανεπιστήμιο του Μέριλαντ και στο τελευταίο έτος πήρα ένα επιλεγόμενο μάθημα αστυνομικής λογοτεχνίας γιατί νόμιζα ότι θα ήταν εύκολο και θα το περνούσα χωρίς πολύ κόπο. Στην πορεία, διαβάζοντας αστυνομικά μυθιστορήματα, ενθουσιάστηκα και άλλαξα κατεύθυνση. Εκεί που ήθελα να γυρίσω ταινίες, μετά αποφάσισα ότι ήθελα να γράψω ένα βιβλίο».\n– Και ξεκινήσατε να γράφετε; «Οχι, μου πήρε δέκα χρόνια ώσπου να αποκτήσω την αυτοπεποίθηση να γράψω ένα βιβλίο. Στην ουσία, πριν από αυτό το μάθημα έβλεπα πολύ κινηματογράφο αλλά δεν διάβαζα λογοτεχνία. Αποφάσισα λοιπόν ότι, αν ήθελα να γράψω ένα βιβλίο, έπρεπε πρώτα να διαβάσω ό,τι έπεφτε στα χέρια μου. Για δέκα χρόνια διάβαζα δύο-τρία βιβλία την εβδομάδα. Και όταν τελικά ένιωσα έτοιμος, κλείστηκα σε ένα δωμάτιο και άρχισα να γράφω. Χωρίς να ξέρω τι κάνω και πώς να το κάνω, χωρίς να έχω πάρει κάποιο μάθημα συγγραφής. Ημουν τότε 31 ετών».\n– Τι σας τράβηξε στην αστυνομική λογοτεχνία;\n– Με τα βιβλία σας μάς μάθατε ότι η Ουάσιγκτον δεν είναι μονάχα ο Λευκός Οίκος και οι πολιτικοί ανταποκριτές με τα γκρι κοστούμια…\n«Μα αυτό είναι ένα ελάχιστο κομμάτι της. Οταν ήμουν παιδί, το 80% στην Ουάσιγκτον ήταν μαύροι. Ο κόσμος μου, οι φίλοι μου, οι δουλειές μου ήταν με τους αληθινούς Washingtonians, τους μαύρους, αφού η Ουάσιγκτον είναι μια “μαύρη” πόλη. Σ΄ αυτήν μεγάλωσα και νιώθω πολύ άνετα με αυτόν τον κόσμο, είμαι μέρος του κατά κάποιον τρόπο. Ξέρω ποιος είμαι, είμαι Ελληνοαμερικανός, αλλά έχω μεικτή οικογένεια…». – Γράφετε στα βιβλία σας για το σκληρό πρόσωπο του κόσμου γύρω μας, για το έγκλημα, τα ναρκωτικά, τα όπλα,τη διαφθορά.Είστε αισιόδοξος για τον κόσμο στον οποίο μεγαλώνουν και θα ζήσουν τα παιδιά σας;\n– Ησασταν από τους υποστηρικτές του Ομπάμα αλλά γνωρίζω ότι και εκείνος σας εκτιμά και σας έστειλε και σχετική επιστολή.Θα αποκαλύψετε τι σας έγραφε;\n– Θα δούμε μεγάλες αλλαγές με τον Ομπάμα ηγέτη;\n– Ως Ελληνοαμερικανός υπάρχει κάτι που αφορά τα ελληνικά ζητήματα το οποίο θα θέλατε να του θέσετε;\n«Θα ήθελα να τον παροτρύνω να πάρει το μέρος μας ώστε να μη γίνονται διακρίσεις ενάντια στους ορθόδοξους χριστιανούς σε άλλες χώρες. Για να επεκταθώ λίγο σε αυτό, άποψή μου είναι ότι καμία θρησκεία δεν θα πρέπει να απαγορεύεται πουθενά. Θα πρέπει να είμαστε όλοι ελεύθεροι να λατρεύουμε τον Θεό που πιστεύουμε στο μέρος όπου ζούμε χωρίς φόβο». – Είναι μια γενική άποψη ανθρωπιστικού χαρακτήρα ή εκφράζεστε και ως κάποιος που πιστεύει στον Θεό; «Πιστεύω στον Θεό αλλά δεν θέλω να το συζητώ πολύ, είναι θέμα προσωπικό για τον καθένα. Και δεν μου αρέσει όταν χρησιμοποιείται η θρησκεία ως κριτήριο για να χαρακτηριστεί κάποιος καλύτερος από κάποιον άλλον επειδή είναι θρησκευόμενος. Εκκλησιάζομαι και προσεύχομαι ιδιωτικά, μόνο αυτό μπορώ να σας πω».\n– Εκκλησιάζεστε τακτικά; «Κάθε Κυριακή, στον ελληνορθόδοξο ναό της Αγίας Σοφίας όπου βαφτίστηκα. Η μητέρα μου δίδασκε εκεί στο κατηχητικό για 25 χρόνια και πήγαινα κάθε Κυριακή. Οταν ενηλικιώθηκα, στα 18, σταμάτησα να πηγαίνω και στην εκκλησία, ήθελα να διασκεδάζω τα σαββατόβραδα και κοιμόμουν τις Κυριακές τα πρωινά. Αργότερα, όταν απέκτησα οικογένεια, ξανάρχισα να εκκλησιάζομαι τακτικά. Αλλά όλο αυτό το διάστημα είχα κρατήσει τους έλληνες φίλους μου από την εκκλησία. Στην Ουάσιγκτον, επειδή δεν υπάρχει ελληνική συνοικία, η Εκκλησία παίζει τον ρόλο της ελληνικής συνοικίας. Εκεί πας για να συναντηθείς με τους άλλους Ελληνες και είμαι πλέον πάντα εκεί, κάθε Κυριακή. Εκεί πήγα και τα παιδιά μου. Οι γιοι μου είναι αρκετά μεγάλοι πια για να αποφασίσουν μόνοι τους αν θα πηγαίνουν ή όχι, αλλά εγώ μαζί τους ή μόνος είμαι εκεί κάθε Κυριακή».\n– Πιστεύετε ότι η επιστροφή σε παραδοσιακές αξίες μπορεί να προσφέρει νόημα στον σημερινό κατακερματισμένο κόσμο που ζούμε;\n– Τι θα θέλατε να γραφτεί στον τάφο σας όταν έρθει εκείνη η ώρα;\n– Εχετε υιοθετήσει τρία έγχρωμα παιδιά…\n«Δεν το σχεδίασα,έτυχε.Οταν αποφασίσαμε με τη γυναίκα μου να υιοθετήσουμε παιδιά και πήγαμε στο γραφείο υιοθεσίας,μας ρώτησαν τι παιδί θέλαμε και η γυναίκα μου είπε “όποιο παιδί μπορεί να υιοθετηθεί”. Για εκείνη ήταν τόσο απλό.\nΚαι καταλήξαμε με μια μεικτή οικογένεια,που είναι ενδιαφέρουσα εμπειρία». – Εχετε δώσει ελληνική ανατροφή στα παιδιά σας;\n«Οι γιοι μου είναι 19 και 17 χρόνων και,παρ΄ όλο που δεν έχουν ελληνικό αίμα, είναι μιγάδες,νιώθουν Ελληνοαμερικανοί.Τους στείλαμε στο ελληνικό σχολείο,είναι σε ομάδες μπάσκετ με τα άλλα παιδιά εκεί, ήταν παπαδάκια στην Ελληνορθόδοξη Εκκλησία…


Πώς μπορώ να ενεργοποιήσω τον μεταβολισμό μου; | Ι LOVE STYLE\nΗ Στέλλα Πετρίδου κλινική διαιτολόγος – διατροφολόγος μας δίνει βασικές συμβουλές για να το πετύχουμε!\nΟ μεταβολισμός είναι η διαδικασία αξιοποίησης της τροφής που καταναλώνουμε για ενέργεια, επανόρθωση των ιστών και ανάπτυξη. Παρομοιάστε τον με τη φωτιά. Όταν θέλετε να ανάψτε φωτιά, δεν προσπαθείτε να το κάνετε χρησιμοποιώντας ένα μεγάλο κούτσουρο και ένα σπίρτο. Αντίθετα, ξεκινάτε βάζοντας λίγο χαρτί και προσάναμμα. Όταν η φλόγα μεγαλώσει, ρίχνετε μεγαλύτερα ξύλα.\nΣυγκρίνετε τώρα το μεταβολισμό σας με τη φωτιά.\nΕάν δεν τρώτε αρκετά ή σωστά για μεγάλο χρονικό διάστημα, θα λειτουργεί σε "βραδεία καύση". Πρέπει να ξεκινήσετε με μικρότερη ποσότητα, να παράγετε θερμότητα και να την αυξήσετε σταδιακά.\nΚαθώς μεγαλώνουμε, ο μεταβολισμός μας επιβραδύνεται. Πρόκειται για μια από τις αιτίες που οι περισσότεροι άνθρωποι αυξάνουν το βάρος τους καθώς μεγαλώνουν. Το επιπλέον λίπος επιβραδύνει περαιτέρω το μεταβολισμό.\nΤα καλά νέα είναι πως ο μεταβολισμός και το βάρος μας δεν είναι εκτός ελέγχου. Μπορούμε να τον ενισχύσουμε ακολουθώντας ορισμένες βασικές συμβουλές:\n1. Μη μένετε νηστικοί για πολλές ώρες\nΑντίθετα με ό,τι πιθανόν πιστεύτε, τα ενδιάμεσα γεύματα δεν σας παχαίνουν. Το να παραλείπετε γεύματα όμως είναι ένας σίγουρος τρόπος να επιβραδύνετε το βασικό μεταβολισμό σας. Καλό είναι λοιπόν να τρώτε κάθε 3 περίπου ώρες, αλλά όχι ό,τι να είναι.\n2. Να τρώτε έξυπνα\nΑυτό σημαίνει να προσπαθείτε να τρώτε λιγότερα λιπαρά και περισσότερες ίνες, σύνθετους υδατάνθρακες και νερό- που βρίσκονται σε φρούτα, λαχανικά, προϊόντα ολικής αλέσεως καθώς και στο κρέας και τα γαλακτοκομικά χαμηλών λιπαρών. Για κάθε σνακ ή γεύμα να περιλαμβάνετε λίγα λιπαρά και ορισμένη ποσότητα πρωτεΐνης μαζί με υδατάνθρακες. Επίσης να περιορίσετε το αλκοόλ και τη ζάχαρη, που έχουν πολλές θερμίδες και όχι θρεπτική αξία.\n3. Ποτέ μην παραλείπετε το πρωινό σας\nΜπορεί να το ξεχνάτε ή να το τρώτε στο… πόδι, το πρωινό όμως είναι το σημαντικότερο γεύμα της ημέρας και πρέπει να του δίνετε τη σημασία που του αξίζει. Αυτό θα δώσει στον οργανισμό σας την "κλωτσιά" που χρειάζεται για να ξυπνήσει και να αρχίσει να καίει θερμίδες.\n4. Να τρώτε λίγο, πριν τη σωματική δραστηριότητα\nΑν μπορείτε, να τρώτε ένα σνακ πριν βγείτε για τον περίπατο σας. Ενισχύει το μεταβολισμό, που σας οδηγεί να καίτε λίγο περισσότερες θερμίδες όταν ασκείστε.\nΜην αφήνετε ούτε στιγμή το σώμα να αφυδατώνεται. Χωρίς να προχωρείτε σε υπερβολές, προσπαθήστε να πίνετε αρκετά υγρά τη μέρα σεβόμενοι πάντα την ανάγκη του οργανισμού σας.\n6. Ελέγξτε τα επίπεδα σιδήρου και βιταμινών με τις κατάλληλες αιματολογικές εξετάσεις\nΦροντίστε για την επάρκειά τους, ώστε να αποφεύγετε την κατακράτηση υγρών και το “μπλοκάρισμα” του μεταβολισμού.\n7. Προσέξτε την ώρα που τρώτε το τελευταίο γεύμα της ημέρας\n• Βάλτε την άσκηση στην ζωή σας\nΌταν ασκείστε, ο μεταβολισμός σας επιταχύνεται. Για λίγες ώρες μετά παραμένει ελαφρώς υψηλότερα. Με τον καιρό η καθημερινή άσκηση χτίζει μυς. Όσο περισσότερους μυς έχετε τόσο ενισχύεται ο μεταβολισμός στη διάρκεια της χαλάρωσης.\n• Ένας ακόμη σημαντικός παράγοντας που επηρεάζει έμμεσα τον μεταβολισμό είναι το στρες.\n• Μην πεινάτε. Μια διατροφή πολύ χαμηλή σε θερμίδες επιβραδύνει το μεταβολισμό και δεν καίει πολύ λίπος. Αντ’ αυτού καίει τη μυϊκή μάζα που βοηθά στην ενίσχυση του μεταβολισμού.\n• Μην επιλέγετε λιπαρά. Να τρώτε περισσότερους σύνθετους υδατάνθρακες, ορισμένες πρωτεΐνες και λίγα λιπαρά. Το μεγαλύτερο μέρος των λιπαρών που τρώτε (αλλά δεν καίτε) πηγαίνει κατευθείαν στα λιπώδη κύτταρα.


Μιχάλης Οικονόμου: Ο ηθοποιός και ο σύντροφός του μεγαλώνουν μαζί ένα παιδί - Karfitsa.gr\n22 Ιουνίου 2021, 17:04\nΟ Μιχάλης Οικονόμου πρόσθεσε στη συνέχεια: «Εμείς είμαστε ομόφυλη οικογένεια, ομόφυλο ζευγάρι που ακόμα η Πολιτεία δεν έχει βγάλει κάποιο νόμο να μας καλύπτει. Εγώ συγκεκριμένα, είμαι ο “αόρατος” γονιός, γιατί ο σύντροφός μου σχετίζεται συγγενικά με το παιδί. Από την άλλη, εμένα δε με καλύπτει κάποια νομοθεσία αυτή τη στιγμή, ώστε να έχω δικαιώματα στο παιδί. Ελπίζω σύντομα να αλλάξει το οικογενειακό δίκαιο στην Ελλάδα και να συμπεριλάβει και τα ομόφυλα ζευγάρια. Είναι τραγικό και για το παιδί να το μεγαλώνουν δύο άνθρωποι που η Πολιτεία δεν τους θεωρεί γονείς του. Αυτό πρέπει να αλλάξει».\nΚώστας Αρζόγλου: “Έπρεπε να κοινοποιηθεί για να δει ο Γιώργος Κιμούλης τι έχει προκαλέσει στους άλλους”


Terra Nera Suites Περίβολος Σαντορίνη - Σαντορίνη Ξενοδοχεία πολυτελείας\nΚαλώς ήρθατε στο Terra Nera Suites\nΠαραλία Περίβολος, Άγιος Γεώργιος - Σαντορίνη\nΤο Terra Nera Suites πήρε το όνομά του από τη διάσημη παραλία της Μαύρης άμμου του Περίβολου στο μαγευτικό ηφαιστειογενές νησί της Σαντορίνης. Αυτό το boutique ξενοδοχείο απευθύνεται στους ταξιδιώτες που αναζητούν αποκλειστικότητα και χαλάρωση, ενώ επιδιώκουν να βρίσκονται δίπλα σε μια κοσμοπολίτικη παραλία με πολλές επιλογές για φαγητό και δραστηριότητες.\nΠολυτελείς ιδιωτικές σουίτες\nΈξι μοναδικές σουίτες έρχονται να ικανοποιήσουν τους λάτρεις του χώρου, της ιδιωτικής ζωής και της πολυτέλειας. Εκτός από τον σύγχρονο πολυτελές εσωτερικό χώρο, 3 σουίτες διαθέτουν ευρύχωρη ιδιωτική αυλή με δικό τους ιδιωτικό πισινάκι με υδρομασσάζ. Οι επισκέπτες μπορούν να κάνουν την ηλιοθεραπεία τους στη σύγχρονη κοινόχρηστη πισίνα που βρίσκεται στην καρδιά του συγκροτήματος ή στην παραλία με τη μαύρη άμμο, απολαμβάνοντας φρέσκα ποτά, φαγητό και σνακ από το εστιατόριο Terra Nera κοντά στη θάλασσα. Όλες οι σουίτες μπορούν να φιλοξενήσουν μέχρι 4 άτομα κάνοντας το Terra Nera τον ιδανικό προορισμό για οικογένειες και ζευγάρια.\nΤα δύο κτίρια του Terra Nera Suites ακολουθούν το αποτύπωμα ενός από τα παλαιότερα εργοστάσια ντομάτας της Σαντορίνης. Τα κτίρια ανακατασκευάστηκαν από το μηδέν διατηρώντας τους αρχικούς όγκους και τις αναλογίες του εργοστασίου σε συνδυασμό με τη μαγευτική παραδοσιακή αρχιτεκτονική των Κυκλάδων.\nΗ εσωτερική σχεδίαση εισάγει επιλεγμένα στοιχεία των τοιχογραφιών της Προϊστορικής πόλης του Ακρωτηρίου στις σουίτες, δίνοντας σε κάθε ένα από αυτά ένα μοναδικό όνομα βασισμένο σε ένα θέμα: "Χελιδόνια", "Πάπυροι", "Κρινάκια", "Μπλε Μαϊμούδες" , "Αντιλόπες", "Ψάρια". Το σύνολο της ανακαίνισης του κτιρίου αποτελείται από έναν συνδυασμό τοπικών και παραδοσιακών υλικών, κατασκευαστικών λεπτομερειών και ιστορικών στοιχείων τέχνης με εφαρμογή στη σύγχρονη αρχιτεκτονική και σχεδιασμό.\nΑρχιτεκτονική μελέτη, εσωτερικοί χώροι και γραφιστικά από www.greekdesign.gr\nΠολυτελής διαμονή στη Σαντορίνη\nΆνετες & πολυτελείς σουίτες\n40 m² 4 άτομα 1 διπλό κρεβάτι & καναπέδες κρεβάτια\nDeluxe Σουίτα με ιδιωτική αυλή & πισίνα με υδρομασάζ.\n42 m² 4 άτομα 1 διπλό κρεβάτι & καναπέδες κρεβάτια\nΣουίτες στον Περίβολο - Σαντορίνη\nΠαραλία Περίβολος, Άγιος Γεώργιος - Σαντορίνη, 84703, Κυκλάδες\nΤηλ. 22860 82505


--THOUREIOS-- : Γιούχαραν τον Μητσοτάκη στην παρέλαση της Νέας Υόρκης!\nΒέβαια, στις εδώ ελληνικές εφημερίδες και τις ανταποκρίσεις των ελλαδικών ΜΜΕ πουθενά δεν θα βρείτε αυτή την πληροφορία! Η γραμμή θέλει «τον εν αναμονή πρωθυπουργό» να έχη γίνει δεκτός με ενθουσιασμό από την ομογένεια, η δε τελευταίας στιγμής πρότασή του – αστεία όσο κι’ο ίδιος – περί ψήφου των αποδήμων να έχη ενθουσιάση! Η παρέλαση, η οποία είχε ακόμη λιγότερο κόσμο από πέρυσι, παρουσιάστηκε ως «μπλε λαοθάλασσα», «βροντερό παρών» του Ελληνισμού και τα γνωστά χιλιοειπωμένα και τετριμμένα. Μην τους πιστεύετε! Τη δουλειά τους κάνουν, αλλά σας κοροϊδεύουν! Η παρέλαση ήταν όμορφη και πολύχρωμη, ο καιρός υπέροχος, αλλά ο κόσμος λιγότερος. Με εξαίρεση το κομμάτι του χώρου των επισήμων,τα πεζοδρόμια ήταν άδεια με λίγο κόσμο φάτσα. Σαν ράφια από σουπερμάρκετ που για να μην φαίνωνται αδειανά οι υπάλληλοι τραβούν ό,τι έχει απομείνει μπροστά. Ευγνώμονες για τη χαμηλή συμμετοχή, ήταν οι αριστοκράτες ένοικοι των κτιρίων κατά μήκος της 5ης Λεωφόρου, διότι μπορούσαν ανεμπόδιστα να βγάλουν τα σκυλιά τους βόλτα …για χέσιμο, κάτι που δεν συμβαίνει σε άλλες παρελάσεις με εκατοντάδες χιλιάδες κόσμο. Υπ’αυτή την έννοια, η ελληνική παρέλαση είναι ίσως και η πλέον “pet friendly”. Μια χρονιά, ο τότε Δήμαρχος Μπλούμπεργκ είχε φέρει μαζί του και τις δύο σκυλάρες του. Τρείς, με τη φιλενάδα του …


Η αόρατη αλυσίδα – Solo Teatro\nΤρεις αδελφές ζουν μαζί στο παλιό σπίτι της οικογένειας. Είναι τρίδυμες και μοιάζουν σαν τρεις σταγόνες νερό. Απομονωμένες- η κάθε μία στον κόσμο της- αναπολούν, διεκδικούν, θυμώνουν, ονειρεύονται… μέσα από τρεις μονολόγους, περνώντας από την ευτυχία της φαντασίας στην απελπισία της πραγματικότητας και της μοναξιάς.\nΗ καθεμιά τους βιώνει διαφορετικά το σκοτεινό μυστικό της οικογένειας, που τις ενώνει σαν αόρατη αλυσίδα. Ένα οικογενειακό θρίλερ στο οποίο η τραγικότητα δίνει τη θέση της στο χιούμορ κι αντίστροφα.\nΠού βρίσκεται η ουσία που διαπερνά σαν υπόγειο ρεύμα, αποκαλύπτει μια άλλη πραγματικότητα και τελικά αναδεικνύει ως πρωταρχική και ουσιώδη την εσωτερική διάσταση των πραγμάτων;\nΜία ηθοποιός υποδύεται και τους τρεις ρόλους, σ’ έναν αφαιρετικό χώρο όπου ο χρόνος και ο τόπος μπερδεύονται και ταξιδεύουν από το πραγματικό στο φανταστικό και από το παρόν στο παρελθόν και το μέλλον.\nΟ Κουβανός συγγραφέας Κάρλος Φερρέρα ενώνει με την «Αόρατη Αλυσίδα», όχι μόνο τις τρεις πρωταγωνίστριες του ομώνυμου έργου του, αλλά και όλες τις γυναίκες του κόσμου που ζουν μέσα σε μια οικογένεια που δε φαίνεται να διαφέρει και τόσο πολύ από τις άλλες…\n(Φωνάζει) Δεν παίζει η τηλεόραση! Μ’ ακούτε; Χάλασε η τηλεόραση! Λυπάμαι, αλλά πρέπει να μου τη φτιάξετε, ακόμα κι αν δε σας μείνει φράγκο ούτε για φαΐ! Είμαι μεγαλύτερη και άρρωστη, ντροπή σας!\nΞέρουν πως δεν μπορώ χωρίς τηλεόραση, το ξέρουν! Αλλά χέστηκαν, τους αρέσει να με βλέπουν να υποφέρω. Εμ βέβαια, σκασίλα τους, αυτές ζουν στον κόσμο τους. Η μια με τα σίριαλ, σα ζόμπι, εκτός τόπου και χρόνου, νομίζει πως η ζωή είναι ένα ροζ συννεφάκι όπως στις σαπουνόπερες που ακούει. Και η άλλη… η ξεδιάντροπη… με τα… τέλος πάντων, για την άλλη, ας μη μιλήσω καλύτερα. (Παύση)\nΜα, τι θα κάνω εγώ κλεισμένη σ’ ένα σπίτι χωρίς τις ταινίες μου, ολομόναχη; Αυτές δε με καταλαβαίνουν, λες και βγήκαν από άλλη κοιλιά.\nΗ μόνη μου διασκέδαση είναι το σινεμά, και αφού δεν μπορώ να βγω απ’ αυτό το σπίτι για να πάω σινεμά, δεν μπορώ να ζήσω χωρίς τηλεόραση.\n(Φωνάζει ξανά) Με ακούτε; Πρέπει να φωνάξετε τον τεχνικό να φτιάξει την τηλεόραση! Εγώ ξέρω πως με ακούνε, αλλά κάνουν τις κουφές. Αν δε βάλω τις φωνές, θα μείνω χωρίς ταινίες. Μόνο τις ταινίες, γιατί οι μεσημεριανές εκπομπές με βγάζουν απ’ τα ρούχα μου, και οι ειδήσεις μού θυμίζουν πως εκεί έξω υπάρχουν μόνο το ποδόσφαιρο και οι πολιτικοί. (Παύση)\n(Πιέζει το κεφάλι της και με τα δύο χέρια σα να συγκρατεί έναν έντονο πόνο)\nΝάτο πάλι αυτό το πράγμα… (βρέχει με νερό μέτωπό της για ν’ ανακουφιστεί απ’ τον πόνο) Δεν ξέρω πότε θα τελειώσει αυτό το μαρτύριο, εγώ πάντως χρειάζομαι την τηλεόραση, χρειάζομαι την τηλεόραση. Χωρίς τις ταινίες μου είμαι χάλια, όπως η Μπέτι Ντέιβις στο “Μυστικό της Σάρλοτ”. (Παύση)\nΑυτό είμαι, ένα πτώμα. Μια νεκρή σ’ ένα σώμα που αναπνέει.\nΑυτές όμως είναι διαφορετικές από μένα. Ποιος να το ’λεγε ότι έχουμε πέντε λεπτά διαφορά η καθεμία; Μ’ αρέσει που λένε πως τα παιδιά πολύδυμου τοκετού μοιάζουν στον χαρακτήρα. Ε λοιπόν, εμείς στο μόνο που μοιάζουμε είναι στη φωτογραφία της ταυτότητας, που συν τοις άλλοις, τη βγάλαμε και την ίδια μέρα. Ο φωτογράφος, που βιαζόταν, είπε: “Καλά, θα με τρελάνετε; Είστε ολόιδιες! Θα βγάλω τη μία και θα κάνω δύο αντίγραφα για τις άλλες”. Εγώ όμως ήθελα τη δικιά μου, γιατί δε θέλω να με μπερδεύουν, όπως στο “Η Εύα δίχως πέπλο”. Εγώ είμαι εγώ κι αυτές είναι αυτές. Ας κόψουν τον σβέρκο τους. Κι όσο παράξενο κι αν ακούγεται, αυτά τα λεπτά που μας χωρίζουν, στην πραγματικότητα είναι αιώνες.\nΤου μπαμπά, να ’ναι καλά εκεί που είναι, ούτε εκείνου τού μοιάζουν καθόλου… Θεέ μου συγχώρα με. Ο μπαμπάς… αν τα ζούσε όλα αυτά, θα πέθαινε ξανά, ο καημενούλης, που θα μ’ έβλεπε να υποφέρω.\nΓιατί υποφέρω. Υποφέρω σαν την Μπέτι Ντέιβις στο “Ξέσπασμα μιας ψυχής”. Αν και η μάνα σ’ εκείνη την ταινία ήταν πραγματικό τέρας. Εγώ νομίζω πως μοιάζω με την Μπέτι Ντέιβις. Όχι εξωτερικά γιατί ήταν άσχημη, αλλά στα βάσανα, γιατί η κακομοίρα, βασανίστηκε πολύ. Κανένας σχεδόν δεν ξέρει πως έμεινε κάποτε χωρίς δουλειά. Ναι, η Μπέτι Ντέιβις άνεργη, όσο απίστευτο κι αν ακούγεται. Κι έβαλε αγγελία στη New York Herald: ΩΡΙΜΗ ΗΘΟΠΟΙΟΣ, ΚΑΡΑΤΕΡΙΣΤΑ, ΜΕ ΔΥΟ ΟΣΚΑΡ, ΖΗΤΕΙ ΕΡΓΑΣΙΑ. Φοβερό, ε! Η καλύτερη ηθοποιός στην ιστορία του κινηματογράφου!\nΟι αδελφές μου όμως, ποτέ δεν ενδιαφέρθηκαν για την Μπέτι Ντέιβις και το σινεμά, αν και εγώ τις έπαιρνα μαζί μου σε όλες τις προβολές, στην αίθουσα τού χωριού. Οι ανησυχίες τους, βλέπετε, δεν είχαν ποτέ καμία σχέση με την έβδομη τέχνη. (Παύση και αλλαγή ύφους).\nΌταν ήμασταν μικρές, όπως όλες τις τρίδυμες, μας έντυναν με τα ίδια ρούχα, αλλά στο τέλος εγώ, τους έδινα τον φιόγκο μου ή την κάλτσα μου, γιατί είχαν χάσει τα δικά τους.\nΠάντα εγώ έβγαινα χαμένη, ο μπαμπάς όμως με παρηγορούσε: “Είσαι η μεγαλύτερη, πρέπει να φροντίζεις τις αδελφές σου: εκείνες θα σ’ αγαπάνε πολύ κι εσύ θα γίνεις καλύτερος άνθρωπος”. Ο καημένος ο μπαμπάς, αν ήξερε τι κέρδισα εγώ απ’ τις αδελφές μου τόσα χρόνια…! Δεν καταλαβαίνω γιατί πέφτω απ’ τα σύννεφα τώρα, αφού από μικρές τις ήξερα τι αρπακτικά ήταν. Κακές, στρίγγλες. Η καρδιά τους είναι πιο σκληρή κι απ’ του Άντονι Χόπκινς στη “Σιωπή των Αμνών”. Της μιας απ’ τη ζήλια, της άλλης απ’ την απονιά.\nΕγώ, σαν μεγαλύτερη, ήμουν πάντα πιο ώριμη, πιο υπεύθυνη. Πάντα τις προστάτευα και τις βοηθούσα. Και ποιο ήταν το ευχαριστώ; Να με θάψουν ζωντανή. Τι να κάνουμε; Εγώ έτσι είμαι πλασμένη, για το καλό.\nΕκείνες όμως, ζουν στον κόσμο τους, κάνουν πάντα του κεφαλιού τους, πάντα πρόθυμες να μου πάνε κόντρα, να μην αναλαμβάνουν τις υποχρεώσεις τους και να έχουν μόνο απαιτήσεις. Πάντα απαιτήσεις! Η μια δε σταματάει ποτέ να κλαίγεται που είναι η μεσαία: το κορίτσι που κανείς δε θυμάται· η γεροντοκόρη που δε γνώρισε ποτέ αρσενικό, γιατί το σεξ δε φτιάχτηκε για ’κείνη· φαντάζεται τους άντρες μόνο μέσα στον ειδυλλιακό της κόσμο, όπως στις σαπουνόπερες που ακούει και στα βιβλία που διαβάζει και ξαναδιαβάζει. Βλέπει τη ζωή σαν να ήταν σινεμά και περιμένει τον Δον Ζουάν να βγει απ’ την οθόνη για να την παντρευτεί. Όπως η Μία Φάροου στο «Πορφυρό ρόδο του Καΐρου». Ηλίθια.


Μπαντής: «Θα κερδίσουμε στην έδρα μας» - Onsports.gr\nΚώστας Ζοργιός\t21 Μαρτίου 2012, 20:29\nΜπαντής: «Θα κερδίσουμε στην έδρα μας»\nΗ πρόκριση στον τελικό θα κριθεί στο παιχνίδι στην Τρίπολη, με τον Γιώργο Μπαντή να είναι αισιόδοξος ότι ο Αστέρας θα πάρει τη νίκη.\n«Και οι δύο ομάδες βρίσκονται ψηλά στη βαθμολογία. Είναι καλές και ποιοτικές ομάδες, που διαθέτουν καλούς παίκτες. Εχει τελειώσει το πρώτο μέρος και ακολουθεί το δεύτερο στην έδρα μας. Εκεί πιστεύω ότι θα κερδίσουμε», ανέφερε αρχικά ο τερματοφύλακας των Αρκάδων.\nΓια το αν είναι καλύτερο που η ρεβάνς είναι Τρίπολη, σημείωσε: «Δεν μπορώ να πω τι είναι καλύτερο. Ποτέ δεν ξέρεις. Τώρα καλό είναι που παίξαμε πρώτα στο Περιστέρι και μετά θα παίξουμε στην Τρίπολη».\nΓια το επόμενο παιχνίδι με τον Ολυμπιακό την Κυριακή, επισήμανε: «Ακολουθεί ένα δύσκολο παιχνίδι. Εμείς θα πάμε να παίξουμε και δεν έχουμε άγχος. Έχουμε καλή ομάδα, το έχουμε αποδείξει, και θα πάμε να κάνουμε το παιχνίδι μας».


“ΜΑΥΡΗ ΘΥΕΛΛΑ”: “Ξεκινάμε από το μηδέν, στόχος η Σούπερ Λίγκα”, δήλωσε ο Βασ. Βούζας - NOTOSPORT\nΣάββατο, 06 Ιούλιος 2019 11:10\n“ΜΑΥΡΗ ΘΥΕΛΛΑ”: “Ξεκινάμε από το μηδέν, στόχος η Σούπερ Λίγκα”, δήλωσε ο Βασ. Βούζας\nΤην πρώτη του συνέντευξη ως προπονητής της “Μαύρης Θύελλας” έδωσε χθες στο “Elite” ο Βασίλης Βούζας ο οποίος έκανε λόγο για μια ομάδα που θα αλλάξει τα πάντα ξεκινώντας από το μηδέν και θα προσπαθήσει να λειτουργήσει εξ αρχή σε επαγγελματικά πρότυπα, με στόχο σε λίγα χρόνια να βρίσκεται στην Σούπερ Λίγκα.\nΣτο πλαίσιο αυτό, το πρώτο βήμα θα είναι οι βελτιώσεις στο γήπεδο του Μεσσηνιακού όπου θα γίνουν ριζικές αλλαγές σε πολλούς χώρους. Το θέμα των εγκαταστάσεων περιλαμβάνει και το προπονητήριο της ομάδας για αυτό και χθες ο αντιπρόεδρος Χρήστος Παπαδημητρίου, ο εμπορικός διευθυντής της ομάδας Κωνσταντίνος Παπασταμάτης και το μέλος της διοίκησης και πρώην πρόεδρος Γιώργος Ράλλης επισκέφθηκαν\nτο δήμαρχο Παναγιώτη Νίκα και συζήτησαν για το γήπεδο στα Παλιάμπελα και γενικότερα τις υποδομές και την αναγκαία συνεργασία ομάδας και δήμου.\nΤην ίδια ώρα ο Βασίλης Βούζας κάνει αξιολόγηση στο υπάρχον ρόστερ ενώ έκανε λόγο για πολλές μεταγραφές που θα ανεβάσουν επίπεδο την ομάδα. Σημείωσε ότι θα έρθουν ποδοσφαιριστές, όχι για ένα χρόνο αλλά για να μείνουν στην ομάδα και τις επόμενες σεζόν και τόνισε πως σύντομα θα υπάρξουν μεταγραφικά νέα. Γενικά, τόνισε ότι το πλάνο της διοίκησης είναι φιλόδοξο με βασικό στόχο να αλλάξει άμεσα επίπεδο η ομάδα. Χαρακτήρισε αυτονόητο στόχο το πρωτάθλημα τη νέα σεζόν, παράλληλα με καλό ποδόσφαιρο, φέρνοντας και τον κόσμο στο γήπεδο.\nΜαζί του ήταν δύο πρώην γκολκίπερ της Καλαμάτας. Ο Παναγιώτης Χριστοφιλέας που θα είναι ο συνεργάτης του Βούζα και ο Σωτήρης Λυμπερόπουλος ο οποίος θα κάνει την προπόνηση των τερματοφυλάκων της ομάδας.\nΟι δηλώσεις του Βούζα\nΟ νέος προπονητής της Καλαμάτας τόνισε ακόμη: “Θα προσπαθήσω να είμαι περιεκτικός γιατί οι συγκυρίες και η θέση της ομάδας μας επιβάλλουν περισσότερο να δουλεύουμε παρά να μιλάμε. Αποδέχτηκα την πρόταση για δύο λόγους. Ο πρώτος είναι ότι έχω διαπιστώσει ότι η ομάδα έχει ιστορία και δυναμική στο ελληνικό ποδόσφαιρο και η κοινωνία της πόλης στηρίζει την ομάδα. Ο δεύτερος είναι ότι μου παρουσιάστηκε ένα πλάνο το οποίο συμβαδίζει κατά πολύ και με τις δικές μου φιλοδοξίες και είμαι σίγουρος ότι οι άνθρωποι που ανέλαβαν έχουν όραμα να βοηθήσουν να επιστρέψει η ομάδα εκεί που ανήκει.\nΘα γίνουν αλλαγές που επιβάλλονται για να παρακολουθήσουμε τις επιταγές του σύγχρονου ποδοσφαίρου, να οργανωθούμε και να έχουμε αποτελέσματα. Ξεκινάμε από το μηδέν. Σε σύντομο χρονικό διάστημα θα γίνουν αλλαγές σε λειτουργία και οργάνωση που θα αλλάξουν την εικόνα της ομάδας στον κόσμο της και σε όλη την Ελλάδα.\nΌλοι οι άνθρωποι που έχει επιλέξει ο πρόεδρος για να τρέξουν το πρότζεκτ διαθέτουν εμπειρίες και παραστάσεις στο υψηλότερο επίπεδο. Σε αυτούς τους ανθρώπους είναι και το προπονητικό επιτελείο. Μπορώ να σας υποσχεθώ ότι θα δουλέψουμε σκληρά για να πετύχουμε το στόχο που δεν είναι άλλος από το η Καλαμάτα να παίζει ένα ελκυστικό ποδόσφαιρο, να έχει πρωταγωνιστικό ρόλο και να φτάσει στη θέση που της ανήκει, στην Σούπερ Λίγκα. Πρέπει να κάνετε λίγο υπομονή γιατί ξεκινάμε από το μηδέν και σε λίγο καιρό η ομάδα θα δουλέψει διαφορετικά, θα μπει σε άλλες βάσεις και εσείς θα δείτε τις αλλαγές που θα είναι πολύ σημαντικές”.\nΛυμπερόπουλος και Χριστοφιλέας\nΟ Σωτήρης Λυμπερόπουλος τόνισε: “Είμαι από πέρυσι στην ομάδα, στόχος είναι να φέρουμε την ομάδα σε πολύ καλύτερο επίπεδο και αυτό χρειάζεται πολύ δουλειά από εμάς, υπομονή από εσάς και από τον κόσμο. Είμαι εδώ για να βοηθήσω και εγώ να αγαπήσει ο κόσμος την ομάδα και όλοι μαζί με την φέρουμε εκεί που αξίζει”.\nΟ Παναγιώτης Χριστοφιλέας σημείωσε: “Είμαι χαρούμενος που επιστρέφω στην ομάδα που αναδείχθηκα ποδοσφαιρικά”. Θα προσπαθήσουμε με τον κόουτς, τον Σωτήρη και όλο το επιτελείο να φτάσει η ομάδα εκεί που πρέπει να φτάσει”.\nΠροετοιμασία στο Πήλιο\nΟπως τόνισε ο Βασίλης Βούζας, η προετοιμασία θα ξεκινήσει πιθανότατα στις 22 Ιουλίου ενώ από τις 2 έως τις 13 Αυγούστου η ομάδα θα κάνει μέρος της προετοιμασίας της στο Πήλιο. Κατά την επιστροφή της στη Μεσσηνία θα πρέπει να έχει γίνει μεγάλο μέρος των βελτιώσεων στο γήπεδο του Μεσσηνιακού και να έχει λυθεί το θέμα με το προπονητήριο, είτε αποφασιστεί να χρησιμοποιηθούν για προπονήσεις τα Παλιάμπελα είτε το Δημοτικό Στάδιο.\nΠερισσότερα σε αυτή την κατηγορία: « Ενοχλημένοι οι Legends με την ΕΡΤ, δεν πήγε στη Ριζούπολη ο Αναστασιάδης ΕΠΣ ΜΕΣΣΗΝΙΑΣ: Καταργείται η Γ’ τοπική, με τρεις ομίλους η Β’ τοπική »


Politico: Τελειώνει ο χρόνος για την Ελλάδα | Το Χρήμα\nΑρχική » Οικονομία » Politico: Τελειώνει ο χρόνος για την Ελλάδα\nΣύμφωνα με το δημοσίευμα του περιοδικού Politico, το αίσθημα στη Φρανκφούρτη κωδικοποιείται «ως εδώ», μετά από την εξάμηνη επιβίωση των ελληνικών τραπεζών χάρη στον ELA.\nΗ ΕΚΤ θέλει να γίνουν τώρα οι σοβαρές «επιδιορθώσεις» που απαιτούνται για το ελληνικό χρηματοπιστωτικό σύστημα. Οι ελληνικές τράπεζες χρειάζονται τεράστια «ένεση» κεφαλαίου όσο το δυνατόν ταχύτερα. Αλλά ίσως αυτό δεν μπορεί να γίνει όσο γρήγορα θα ήθελε η ΕΚΤ. Και χωρίς αυτή τη γρήγορη κεφαλαιακή τόνωση, συνεχίζει το Politico, η ΕΚΤ θα δυσκολευτεί να ισχυριστεί ότι στην πραγματικότητα δεν χρηματοδοτεί απευθείας τη σχεδόν χρεοκοπημένη ελληνική κυβέρνηση. Παρέχοντας δηλαδή ακριβώς τη χρηματοδότηση που απαγορεύει η ιδρυτική Συνθήκη της νομισματικής ένωσης.\nΤο πώς θα κριθεί αυτό, θα καθορίσει την αξιοπιστία του τρίτου ελληνικού προγράμματος, τονίζει το δημοσίευμα που υπενθυμίζει τις δηλώσεις του Κριστιάν Νουαγιέ- επικεφαλής της γαλλικής κεντρικής τράπεζας- ο οποίος ζήτησε η ανακεφαλαιοποίηση των ελληνικών τραπεζών να γίνει ακόμη και μέσα στο καλοκαίρι.\nΟι κεντρικοί τραπεζίτες βιάζονται γιατί η ΕΚΤ μπορεί να χρηματοδοτεί μέσω του ELA μόνο τράπεζες που θεωρούνται φερέγγυες. «Οι τέσσερις μεγάλες ελληνικές τράπεζες χαρακτηρίστηκαν έτσι πέρυσι, αλλά είναι απίθανο να είναι φερέγγυες σήμερα», γράφει το Politico, εξαιτίας της επιδείνωσης της ελληνικής οικονομίας, που οδήγησε στην αύξηση των μη εξυπηρετούμενων δανείων και βέβαια την εκροή καταθέσεων. Παρόλα αυτά, μετά από τη συμφωνία στη Σύνοδο Κορυφής, η ΕΚΤ ανέβασε το «ταβάνι» για τον ELA προς τις ελληνικές τράπεζες.\nΑπό το επερχόμενο νέο δάνειο, τα 25 δισ. θα διατεθούν για την ανακεφαλαιοποίηση των τραπεζών. Από αυτά, τα 10 δισ. θα είναι άμεσα διαθέσιμα μέσω του ESM. Το θέμα είναι πόσο άμεσα, τονίζει το Politico.\nΚαι αυτό επειδή δεν μπορούν να δοθούν χρήματα χωρίς συμφωνία για ολόκληρο το πρόγραμμα και οι διαπραγματεύσεις ακόμη δεν έχουν ξεκινήσει. «Θα είναι δύσκολο να καταλήξουν οι εμπλεκόμενες πλευρές σε συμφωνία μέχρι τις 11 Αυγούστου», σημειώνεται. Επίσης, συνεχίζει το Politico, παραμένει αβέβαιη η συμμετοχή του ΔΝΤ στο νέο πρόγραμμα, ενώ δεν είναι ξεκάθαρο ούτε το αν οι δανειστές είναι έτοιμοι να ξεκινήσουν συζητήσεις για την ελάφρυνση χρέους μέσα στο καλοκαίρι. Και επιπλέον οι ενέργειες σχετικά με την τόνωση του τραπεζικού συστήματος δεν μπορούν να γίνουν πριν από την εκτίμηση των κεφαλαιακών αναγκών τους από τον τραπεζικό εποπτικό μηχανισμό της ευρωζώνης, κάτι που επίσης απαιτεί χρόνο.\nΘεωρητικά, γράφει το Politiico, οι τράπεζες θα μπορούσαν να υποβληθούν σε stress tests από τις ευρωπαϊκές αρχές, αλλά αυτό θα πάρει περισσότερο χρόνο. Για αυτό ο Νουαγιέ προτείνει μία προσπάθεια επείγουσας ανακεφαλαιοποίησης.\nΚαι τέλος, ένα σημαντικό ερώτημα είναι ποιο όργανο θα χρησιμοποιήσει η ευρωζώνη για την ανακεφαλαιοποίηση των τραπεζών. Αν γίνει μέσω του σχετικού «εργαλείου» του ESM, που ακόμη δεν έχει χρησιμοποιηθεί, υπάρχει ένα ζήτημα με τους κανονισμούς. Ο ESM μπορεί να μεσολαβήσει μόνο μετά από bail in, δηλαδή αφού οι καταθέτες έχουν «συμβάλλει» στη διάσωση, με τα ομόλογά τους ή μέρος των μετρητών τους να μετατρέπεται σε μετοχές. Σε τέτοια περίπτωση, μόνο καταθέτες με πάνω από 100.000 ευρώ θα επηρεαστούν.


Κανόνες της μόδας κάθε μέρα που μπορούν να κάνουν ή να σπάσουν το στυλ σας - ανδρικές συμβουλές μόδας - 2019\nΝαι - η ατομικότητα είναι το κλειδί, αλλά υπάρχουν μερικά sartorial must-dos που δεν μπορούν να αγνοηθούν για τον μοντέρνο και μοντέρνο πρίγκιπα. Εδώ είναι 8 κανόνες του στυλ που πρέπει πάντα να ακολουθήσετε για να μετατρέψετε μια καλή στολή σε μια μεγάλη.\nΚανόνας # 1 Αναμείξτε υφές\nΕξ ορισμού, η υφή είναι η διακριτική φυσική σύνθεση ή δομή κάποιου, ειδικά σε σχέση με το μέγεθος, το σχήμα και τη διάταξη των τμημάτων του. Στη μόδα, ο ευκολότερος και αποτελεσματικότερος τρόπος για να δημιουργήσετε το βλέμμα σας είναι με διαφορετικά υφάσματα - επίστρωση βαρύτερων υφασμάτων πάνω και γύρω από ελαφρύτερα, ώστε να ξεχωρίζουν τα πιο τολμηρά υλικά. Η υφή έρχεται επίσης με χρωματισμό στρώσεων, μοτίβο και λάμψη με αυτό που φοράτε.\nΚαλώδιο δεμένη ή χαλαρά υφασμένα πουλόβερ είναι ένας πολύ καλός τρόπος για να προσθέσετε υφή σε μια στολή. Ζεύγος με ακατέργαστα τζιν τζιν και παπούτσια derby σε σουέτ (το πιο υφασμάτινο δέρμα υπάρχει). Τα λινά είναι ένας από τους καλύτερους και ελαφρύτερους τρόπους για να προσθέσετε υφή. Ως σακάκι, τα πετσέτα πέτρας πάνω από ένα πουκάμισο και το παντελόνι αναζητούν στιγμιαία έξυπνη υφή.\nΈνα πτυχωτό παντελόνι είναι ένας εύκολος τρόπος να προσθέσετε κάποια υφή σε ένα βαρετό κοστούμι. Ως ξεχωριστό, πτυχωτά παντελόνια σε μαλλί μείγμα πάει καλά με ένα κοκκώδες γαργάρο μαλλί νυχιών. Εξισορρόπησε το βλέμμα με ένα τραγανό λευκό πουκάμισο. Φορέστε το λαιμό ανοιχτό με μια χαλαρή γραβάτα λαιμού paisley ή να γίνει με μια υφασμένα μεταξωτή δερμάτινη γραβάτα. Ένα από τα καλύτερα εμπορικά σήματα για την υφή αυτή τη σεζόν είναι το LBM 1911. Και αυτός ο οδηγός για τα υφάσματα είναι επίσης ο φίλος σας.\nΔερμάτινα σακάκια πάνω από τα μπλουζάκια που προσθέτουν πυκνότητα και λάμψη σε μια περιστασιακή εμφάνιση. Τα χαλαρά chinos σε συνθετικό βαμβάκι δίνουν στους πυθμένες σας μια μεσαία υφή πυκνότητα και ελαφριά λάμψη (όσο πιο συνθετική είναι η πιο λαμπερή) και στη συνέχεια δέρματα μοσχαριού Chelsea (με καρφιά για επιπλέον χτύπημα) ή φούντες μοκασίνια επιλογές για την επανεπεξεργασία του κρέατος ζώων σε συμφωνία με το σακάκι. Ο David Beckham βράζει την υφή του δέρματος το καλύτερο.\nΣακάκια νάυλον φουσκωτά σακάκια κάθονται καλά πάνω από ματ βαμβακερά μπλούζες φανέλα για να εξισορροπήσει τη λάμψη. Για τα πυθμένα, σορτς γυμναστικής κατασκευασμένα από συνθετική λάμψη δουλεύουν από το μπουφάν, ή παντελόνια νεοπρενίου (που σκέφτονται το υλικό του wetsuit) προσθέτουν αρχιτεκτονικές γωνίες στα τυπικά loungewear. Τα μπλουζάκια και τα μανίκια πρέπει να διατηρούνται επίπεδη και καθαρά. Ελέγξτε Moncler και H & M για κάποια έμπνευση σπορ luxe.\nΚανόνας # 2 Μάθετε το μέγεθός σας\nΤο στυλ βρίσκεται στη σωστή τοποθέτηση και γνωρίζοντας πώς να φορέσετε τον τύπο του σώματός σας. Τα κοστούμια και τα τζιν είναι οι δύο κύριοι κακοποιοί της άσχημης τοποθέτησης (καθώς και η αγορά τσαντών που είναι σφιχτοί από Euro-σκουπίδια).\nΔείτε έναν επαγγελματία ράφτη που γνωρίζει τα σπασίματα των παντελονιών τους από τα καθίσματα των κοστουμιών και τη διαφορά μεταξύ των κορυφών και των πτερυγίων του σάλιου. Η λήψη ενός προσαρμοσμένου κοστούμι απαλλάσσει από το στρες. Εν ολίγοις, τα κοστούμια πρέπει να είναι επίπεδα και να κοπούν αιχμηρά στον ώμο και όταν κουμπιά δεν πρέπει να τραβήξει. Τα παντελόνια πρέπει να κάθονται στα οστά του ισχίου φυσικά, χωρίς να χαλαρώνουν στο πίσω μέρος, ενώ το μήκος του παντελονιού δεν πρέπει να τσαλακώνει τον αστράγαλο και να κρατά το πόδι λεπτό. Ανακατέψτε με την ανάγνωση του πρώτου οδηγού αγοράς κοστουμιών μας.\nΕκτός από τα κοκαλιάρικα τζιν, τα οποία πρέπει να αγοραστούν αρκετά λεπτά για να επιτρέψουν την τελική τέντωμα, όλα τα τζιν θα πρέπει να είναι άνετα αλλά άνετα στη μέση. Ένας αντίχειρας πρέπει να μπορεί να γλιστρήσει στη ζώνη μέσης χωρίς υπερβολική δύναμη. Εδώ είναι ένας πολύ στρογγυλός οδηγός για denim σχεδιαστών, για να ξεκινήσετε.\nΚανόνας # 3 Αναπληρώστε τα Λευκά Βασικά Βασικά\nΗ αναπλήρωση των βασικών λευκών, όπως τα ίδια τα ενδύματα, είναι απλή. Από τα εσώρουχα έως τις κάλτσες, τα μανίκια στις κάλτσες, περνάτε από τα συρτάρια σας κάθε μήνα και πετάτε τα αντικείμενα που δεν είναι αντιπροσωπευτικά: γκρι, λεκιασμένα, σχισμένα, ανόητα. Ξεφορτώσου τους. Αβέβαιος? Πετάξτε το ούτως ή άλλως. Οι οπές δεν παρέχουν επιπλέον εξαερισμό. και οι λεκέδες απέχουν πολύ από την καλλιτεχνική ή συναισθηματική. παρουσιάζουν μια τεμπέληλη προσέγγιση στο ύφος και υποδεικνύουν κακή υγιεινή για όποιον πρέπει να τους δει. Ακόμη και αν εσώρουχα παραμένουν χωρίς τρύπα για αρκετούς μήνες, ανεφοδιάστε κάθε εποχή ανεξάρτητα. Τα βασικά λευκά φαίνονται καλύτερα φωτεινά. Χρειάζεστε νέα έμπνευση; Εδώ είναι ο οδηγός μας για τα εσώρουχα των ανδρών.\nΚανόνας # 4 Κρατήστε ένα κουμπί ανοιχτό\nΤα κουμπιά γίνονται για να στερεώνονται, σωστά; Δεν είναι πάντα. Με εξαίρεση τα πουκάμισα, το πόλο και προφανώς τα παντελόνια, τα σορτς και τα τζιν, ένα κουμπί πρέπει να παραμείνει αναποδογυρισμένο ανά πάσα στιγμή. Αυτός ο κανόνας στυλ αφορά blazers και σακάκια κοστουμιών, πραγματικά. Όταν καθήμενος, ένα ανοιχτό σακάκι σταματά να τσακίζει και επιτρέπει την ελεύθερη κίνηση και ενώ στέκεται τουλάχιστον το κάτω κουμπί του μπουφάν πρέπει να ανατραπεί. Για ένα μπουφάν δύο κουμπιών, στερεώστε το πάνω κουμπί. ενώ ένα κοστούμι με τρία κουμπιά πρέπει να περιορίζεται είτε στα μεσαία είτε στα επάνω κουμπιά. Για να αποφύγετε την ένταση του ενδύματος, απλώς πιέστε το μέσο.\nΚανόνας # 5 Μάθετε πώς να φοράτε και να δέχεστε έναν δεσμό\nΠρώτα απ 'όλα, επιλέξτε τη σωστή γραβάτα για το σωστό πουκάμισο και τη σωστή περίσταση. Στη συνέχεια μάθετε πώς να το δέσετε. (Ελέγξτε το Youtube για εκπαιδευτικά βίντεο ανάλογα με τον κόμβο που ακολουθείτε). Τα κύρια λάθη περιλαμβάνουν μια γραβάτα δεμένη με μικρή ή πάρα πολύ μεγάλη διάρκεια. ένα εύθραυστο κόμπο που δεν γεμίζει το χάσμα ανάμεσα στο κολάρο ή έναν κόμπο που δείχνει οποιοδήποτε τμήμα του στενού άκρου της γραβάτας. Στόχος για την άκρη της γραβάτας να αποβουτυρωθεί η πόρπη της ζώνης σας και βεβαιωθείτε ότι ο κόμπος κάθεται σαν ένα κουμπί ενάντια στο κολάρο. Αποφύγετε τους δεσμούς καινοτομίας και παρακαλώ, μην πιέζετε τη γραβάτα στα παντελόνια σας.\nΚανόνας # 6 Μια δήλωση-Αξεσουάρ ανά εξάρτηση\nΠαρόμοια με τον κανόνα της επωνυμίας # 3, τα αξεσουάρ πρέπει να είναι συμπληρωματικά και να μην αναλαμβάνουν τον έλεγχο της στολή. Αναμειγνύετε και ταιριάζουν τα αξεπέραστα αξεσουάρ σε μια στολή - όπως ένα μεταλλικό ρολόι, δαχτυλίδι σημαιών και ασημένια καρφίτσα πτερυγίων - αλλά δύο από τα τρία πρέπει να είναι ελάχιστα και να πάρετε ένα πίσω κάθισμα στη λαμπερή δόξα του τρίτου. Είμαστε οπαδοί ενός κλασικού ρολογιού για κάθε περίσταση για να εξισορροπήσουμε το bling από άλλα πολύτιμα μέταλλα στο σώμα σας. Με τα υλικά, η τετράγωνη τσέπη τετράγωνο και η ταιριασμένη γραβάτα ταιριάζουν απόλυτα, αλλά κρατήστε το μεταξωτό κασκόλ με μεταξωτό καρφίτσα ή πινέλο με πούλιες, όταν παίζετε παιχνίδια απλής γραβάτας.\nΚανόνας # 7 Κρατήστε παπούτσια μερικές φορές κατάλληλες\nΟι επίσημες περιπτώσεις θα απαιτούν πάντοτε ένα καλά γυαλισμένο παπούτσι φόρεμα - είτε το ντέρμπι είτε το Oxford ή την εξατομικευμένη έκδοση των δύο. Στο δέρμα (το δέρμα του δέρματος είναι ωραίο) και το μαύρο είναι το ασφαλέστερο στοίχημα, ειδικά αν φοράτε σμόκιν. Για κοστούμια, ανακατέψτε το με σκούρα καφέ ή ακόμα και μαύρισμα και προσθέστε υφή με ομαλή σουέτ ή λουστρίνι.\nΗ περιστασιακή φθορά είναι ακριβώς αυτή - χαλαρή, αλλά όχι «τίποτα-πηγαίνει». Ενώ τα πάνινα παπούτσια είναι βασιλιάδες, πηγαίνετε για ένα στυλ ρετρό για να παίξετε τα πράγματα και όπως τα παπούτσια φόρεμα, λασπώδη, σπασμένα εκπαιδευτές με σπασμένα κορδόνια και τρύπες, είναι ένα μεγάλο «όχι». Τα espadrilles σε καμβά ή τα μοτοποδήλατα οδηγών είναι υπέροχα παπούτσια για το σαββατοκύριακο, ενώ τα λουριά πρέπει να παραμένουν στην παραλία. Τα σανδάλια είναι το επόμενο βήμα προς τα πάνω, αλλά τα κρατούν αρρενωπό (δεν υπάρχουν παραπλανήσεις μονομάχων, παρακαλώ).\nSmart casual είναι όλα σχετικά με το παπούτσι. Το λευκό ζευγάρι πάνινα παπούτσια θα είναι με blazers και τζιν και ακόμη και ένα casual κοστούμι. Οι δερμάτινες μοκασίνες είναι τέλειες και δεν επιλέγουν κανενός είδους κάλτσες για ένα γεγονός ημέρας. Pop-χρωματισμένα ντέρμπι ή Oxford στυλ φωτίζουν ένα βλέμμα και πηγαίνετε για ένα χοντρό σόλα, από το χρόνο σε χρόνο.\nhttps://primitivehuman.com: Κανόνες της μόδας κάθε μέρα που μπορούν να κάνουν ή να σπάσουν το στυλ σας © ALL RIGHTS RESERVED.


Previous Article Ασ. Σκόνδρα: Μεγάλη η προσφορά των Πολιτιστικών Συλλόγων γιατί κρατούν ζωντανό τον τόπο μας\nNext Article Η οικονομία... είναι κυρίως και πάνω απ’ όλα ψυχολογία (του Γ.Μακρυνίκα)\nΕίχε προηγηθεί η παράδοση της πόλης της Καρδίτσας την προηγούμενη μέρα από τον Τούρκο Δήμαρχο Καχριμάν Βέη και στις 19 μέχρι και στις 25 Αυγούστου ο Ελληνικός στρατός στρατοπέδευσε στον οικισμό Κόμπελος κάτω από το κάστρο του Φαναρίου για την παραλαβή του . Στο σημείο εκείνο ακόμη και σήμερα υπάρχει η βρύση με την ποτίστρα και δίπλα ένα εκκλησάκι του Αγίου Γεωργίου καθώς και μερικά από τα σπίτια που χρησίμευσαν σαν διοικητήρια και καταλύματα για τους αξιωματικούς . Εκεί διαδραματίστηκαν συγκινητικές στιγμές και περιστατικά όπως ένα χαρακτηριστικό με τον γιό του Ήρωα Γ. Καραϊσκάκη Σπυρίδωνα και ενός υπέργηρου Μωαμεθανού ονόματι Χαντζή Χουσεϊν .\nΌταν ο τελευταίος μαθαίνοντας ότι ο Σπυρίδων ήταν γιος του Καραϊσκάκη έπιασε και φίλησε τα πόδια του λέγοντάς του <<…. Παιδί μου είμαι ευτυχής που γνωρίζω από κοντά το γιο του φίλου μου Καραϊσκο …>> [ Γιάννης Βλαχογιάννης ΄΄ΚΑΡΑΪΣΚΑΚΗΣ,,].Στη σημαντική αυτή μέρα βρέθηκαν στον χώρο αυτό χιλιάδες κάτοικοι των γύρω χωριών όπως φυσικά και από το Μαυρομμάτι γενέτειρα του Γ. Καραϊσκάκη οι οποίοι συνόδεψαν την επόμενη μέρα 20 Αυγούστου τον Σπύρο Γ. Καραϊσκάκη στο λεύτερο χωριό μας όπως χαρακτηριστικά είπε στο πλήθος που τον συνόδευαν. Τα οστά του Σπυρίδωνα Γ. Καραϊσκάκη όπως και του εγγονού του Στρατάρχη Γεωργίου Σπ. Καραϊσκάκη από τον Απρίλιου του 2019 βρίσκονται σε μνημείο στο χωριό μας . Καλό θα ήταν η πολιτεία να κάνει κάτι ώστε αυτή η τόσο σημαντική μέρα για όλη τη Θεσσαλία να γιορτάζεται ανάλογα . Θέληση χρειάζεται και αγάπη για την ιστορία του τόπου μας .


Expansion pack.. - Forum - RetroComputers.gr\n01/04/2015 23:22 #28093 από borellus\nExpansion pack.. δημιουργήθηκε από borellus\nΔεν πιστεύω να μην έχετε αγοράσει expansion pack?\n02/04/2015 14:59 #28113 από mastersly\nΑπαντήθηκε από mastersly στο θέμα Expansion pack..\nφίλε Borellus μια ερώτηση (και φυσικά όποιος άλλο ξέρει)\nΠοιά η διαφορά της original expansion με αυτή εδώ;\nΠοιά είναι καλύτερη ή αν εχουν κάποια διαφορά και αν ξέρεις ποιά η τιμή της πάνω-κάτω για αγορά ;\nΈχω ενα nintendo 64 χωρίς αυτήν την επεκταση και θα ήθελα να μάθω πληροφορίες διότι αν δεν κάνω λάθος για κάποια παιχνίδια είναι must.\nΔεν είχα ποτέ επαφή με την nintendo και πάντα ήθελα γιατί πάντα την σεβόμουνα σαν εταιρεία και γι'αυτό απέκτησα ένα nintendo 64 που θεωρώ πως είναι η καλύτερη κονσόλα της . Στο μέλλον θα αποκτήσω και το everdrive cartridge για να απολάυσω όλες τις παιχνιδάρες αυτής της κονσόλας .\n02/04/2015 18:17 #28116 από borellus\nΑπαντήθηκε από borellus στο θέμα Expansion pack..\nΗ διαφορά της είναι απλά ότι δεν είναι original με ό,τι συνεπάγεται αυτό\nΜπορεί να χαλάσει, μπορεί να δημιουργήσει πρόβλημα στο μηχάνημα, μπορεί ο,τιδήποτε!\nΕγώ προσωπικά δεν θα χρησιμοποιούσα unofficial expansion pack.. δεν είναι μια απλή memory card..\nΠαρεπιπτόντως μια unofficial memory card που είχα σταμάτησε ξαφνικά μια μέρα να λειτουργεί.. Η official είναι κομπλέ.. Οπότε καταλαβαίνεις τι μπορεί να γίνει με το expansion pack που είναι κάτι πιο ιδιαίτερο..\nΕπίσης ζεσταίνεται αρκετά όταν λειτουργεί.. δεν ξέρω αν θα ήθελες κάτι unofficial που δεν έχει την ποιότητα της Nintendo..\nΣχετικά με την τιμή θέλει ψάξιμο.. μπορεί να το βρεις από ιδιώτη σκέτο στα 20ε αλλά μπορεί να το βρεις και κουτάτο-σφραγισμένο-ξεχασμένο σε μαγαζί στα 10ε..\nTo expansion pack είναι απαραίτητο για να παίξεις το Donkey Kong και το Zelda: Majora's Mask.\nΕπίσης για το Perfect Dark καθώς χωρίς αυτό θα έχεις πρόσβαση μόλις στο 30% του παιχνιδιού.\nΑπό κει και πέρα όσα άλλα παιχνίδια είναι σχεδιασμένα για το expansion pack δεν το απαιτούν.. απλά αν δεν το έχεις δεν θα μπορείς να παίζεις με υψηλής ανάλυσης γραφικά.. θα είναι απενεργοποιημένη η επιλογή δηλαδή.\nΟι ακόλουθοι χρήστες είπαν "Σε Ευχαριστώ": chriskgnr, mastersly\n02/04/2015 18:54 - 02/04/2015 18:56 #28117 από glaros\nΑπαντήθηκε από glaros στο θέμα Expansion pack..\nΤο expansion pack είναι extra 4MB RAM Rambus,αρχικά προοριζόταν για την ενίσχυση του 64DD.\nΤο Resident Evil 2 είναι "άλλο" game με την extra RAM,όπως και τα Turok 2 και Quake II.\nΥπάρχει και hacked Zelda Ocarina με αξιοποίηση του expan. pack.\n02/04/2015 19:01 #28118 από mastersly\nOΚ , ευχαριστώ πολύ για τις απαντήσεις .\nOriginal λοιπόν .\n02/04/2015 19:45 #28123 από chriskgnr\nΑπαντήθηκε από chriskgnr στο θέμα Expansion pack..\n;και δινει μεγαλύτερη αν'αλυση γραφικων στα Star Wars Naboo, Racer και Rogue Squadron!\n02/04/2015 23:07 #28134 από vovolas\nΑπαντήθηκε από vovolas στο θέμα Expansion pack..\nmastersly έγραψε: φίλε Borellus μια ερώτηση (και φυσικά όποιος άλλο ξέρει)\nΤσίμπα τη Στελιο!!\nMemory Expansion Pack(N64) Accessories JP GAME\n03/04/2015 10:33 - 03/04/2015 10:35 #28139 από mastersly\nΕίναι στο πρόγραμμα μαζί με άλλα 2 , 3 πραγματάκια Παναγιώτη μου . Κάτσε να δούμε τι θα γίνει με τα επαγγελματικά μου γιατι η ανωμαλία δεν έχει τελειωμό .\nΝα μαστε καλά θα τα πούμε την Κυριακή .\n03/04/2015 21:18 #28168 από vovolas\nmastersly έγραψε: Είναι στο πρόγραμμα μαζί με άλλα 2 , 3 πραγματάκια Παναγιώτη μου . Κάτσε να δούμε τι θα γίνει με τα επαγγελματικά μου γιατι η ανωμαλία δεν έχει τελειωμό .\nΈλα με τον bro!!\nΧρόνος δημιουργίας σελίδας: 0.875 δευτερόλεπτα


ΠΑΡΑΤΡΙΧΑ: ΑΛΗΘΙΝΕΣ ΙΣΤΟΡΙΕΣ 1\nγεια σου Jack-Kikop\nΔεν θελω να σχολιασω ουτε το περιστατικο ουτε τους νομους ουτε τιποτα.\nΕιναι ενδεικτικο της καταστασης που βρισκομαστε ως χωρα.\nΚαι μετα σου λενε οτι η αυτοδικια δεν ειναι λυση.\n(θα εχει και συνεχεια;)\n30 Μαΐου 2008 - 3:13 μ.μ.\nφιλαρα καθημερινο γεγονος περιγραφεις..στην ομονοια κ περιξ,σκανε μυτη πρεζακια με κομμενο το χερι κ σου λενε δωσε κανα ψηλο γιατι εχω ειτζ κ λοιπες μαλακιες.,.κ αυτα μου τα εχουν πει κοπελες-γνωστες που κυκλοφορουν ομονοια με λεωφορειο,μετρο κλπ..\nγια ολα αυτα φταιει ΟΛΗ Η ΠΟΛΙΤΕΙΑ..απο κρατος,δημο,μέχρι κ τον τελευταίο αρμόδιο για τα προγράμματα αποτοξίνωσης κλπ..\nτι να πεις,κρατος ώρα ΜΗΔΕΝ..\nκαλο ΠΣΚ αδελφε..\n30 Μαΐου 2008 - 3:37 μ.μ.\nτι γίνεται ρε..θα αλλάξει άραγε τίποτα ποτέ? Στη Ραφήνα μάλλον δε γίνονται τα ίδια ;-)\nΚαλή φάση και αυτή. Άντε να βγάλεις άκρη. Τελικά πρέπει να αποδεχτούμε ότι ζούμε στην χωρα της τουμπέκας και της πάπιας!!!\nΠάλι καλά που δεν της έκανε και τίποτα χειρότερο.\nΒασικά αυτά τα άτομα είναι για λύπηση. Καλά έκανε και δεν τον πήγε στο τμήμα. Δε θα κέρδιζε τίποτα στην τελική. Άλλοι είναι υπεύθυνοι γι'αυτούς τους ανθρώπους. Πιστεύω πως ο περαστικός που αγνόησε την κοπέλα, φοβόταν και ο ίδιος, παρά αδιαφόρησε.\nΕυτυχώς ζω στην επαρχία και τέτοια περιστατικά δεν είναι συχνά...\nΚαλησπέρα Kikop! :)\n30 Μαΐου 2008 - 5:08 μ.μ.\nΔιάβασα προσεκτικά το ποστ και έχω να πω ένα, δυο πραγματάκια… λέξεις όπως αλληλεγγύη, συνάνθρωπος, αλληλοβοήθεια κλπ δεν είναι χαρακτηριστικά της Αθήνας και μόνο ούτε μιλάμε για ένα φαινόμενο του Ελληνικού κράτους. Κάνε μια βόλτα Ν. Υόρκη ή Λονδίνο ή Παρίσι ή και εγώ δεν ξέρω σε ποια άλλη μεγαλούπολη και θα δεις τις ίδιες καθημερινές ιστορίες μπροστά σου και μάλιστα πολλαπλάσιες.\n30 Μαΐου 2008 - 5:55 μ.μ.\nΤο δυστύχημα είναι ότι όσο κι αν η οργή σε οδηγεί στην αυτοδικία,το προβλημα δεν θα εκλείψει. Πώς να πιέσεις όμως για να γίνει κάτι?\nΓιατί όμως Jack??:)\nΜάλλον θα ακολουθήσουν κι άλλες ιστορίες, όχι η συνέχεια αυτής.\nΤον τίτλο "Αληθινές ιστορίες" τον "δανείζομαι" από τον Λουκιανό που γράφοντας για τόσα "περίεργα" ονόμασε έτσι τις ιστορίες του!\nΚράτος πραγματικά μηδέν!\nΠολίτες δεύτερης ή μαλλον τελευταίας κατηγορίας είναι τα πρεζάκια. Κανείς να ενδιαφερθεί γι'αυτούς, είτε να τους περιθάλψει είτε να τους "σωφρωνίσει" τελικά!\nΚαλό ΠΣΚ και σε σένα Φίλε!\nΤο Σάββατο έχει ΣΕΦ ή Κυριακή?\nΠάμε όλοι στη Ραφήνα!!!\nΤο καλό είναι ότι κανένας δεν σταμάτησε! Τίποτα, όλοι περνάγανε σαν να μην τους άγγιζε η φάση!\n30 Μαΐου 2008 - 6:29 μ.μ.\nΚαλως ήρθες μουράτε!\nΤουμπέκα & άγιος ο θεός!\nΤο πρωί άκουσα στα πεταχτά κάτι τέτοιο, πως πήγε κάποιος να βιάσει μια κοπέλα και ΚΑΝΕΝΑΣ περαστικός δεν σταμάτησε! Αν είναι δυνατόν!\nΔηλαδή ΠΕΡΑ ΑΠ' ΤΟΝ Κ@ΛΟ ΜΟΥ ΚΙ ΟΠΟΥ ΛΑΧΕΙ!!!\nΣωστά, σίγουρα δεν θα κέρδιζε τίποτα!\nΚαι όντως έχεις δίκιο για το φόβο!\nΕκτός από την αδιαφορία, πολύς κόσμος πραγματικά φοβάται να αναμιγχθει. Φοβάται μην μπλέξει ή μην τον χτυπήσουν ή τον μαχαιρώσουν τέτοια άτομα.\nΕύχομαι να μην φτάσουν ποτέ εκεί τέτοια φαινόμενα και να εξαληφθούν κι εδώ!\n30 Μαΐου 2008 - 6:45 μ.μ.\nΣύμφωνοι φύλαρχέ μου αλλά ακόμη πριν λίγα χρόνια ήταν διαφορετικά τα πράγματα. Δεν ήμασταν τόσο πια αναίσθητοι.\nΚαι το post το μόνο ρόλο που έχει είναι αυτός της υπενθύμισης για αυτά που συμβαίνουν και για το ποιοί θέλουμε να είμαστε.\nΌχι μόνο προς τους άλλους αλλάκαι προς τον εαυτό μου!\n30 Μαΐου 2008 - 6:50 μ.μ.\nΣυγνώμη που θα σε στενοχωρέσω, αλλά το περιστατικό που αναφέρεις δεν μπορεί να είναι απόδειξη ή ένδειξη ότι οι γύρω μας δεν ενδιαφέρονται για τους άλλους και για ότι συμβαίνει στην καθημερινότητά τους. Στην προκειμένη περίπτωση έχουμε έναν άρρωστο άνθρωπο, που η πράξη του δεν ηταν άλλη από "απόπειρα κλοπής". Δεν επιτέθηκε στην κοπέλα, δεν την εξύβρισε δεν την απείλησε και τελικά δεν μπόρεσε ούτε να κλέψει. Το ότι ζητήθηκαν μάρτυρες για το συμβάν από την ασφάλεια του μετρό, επέτρεψέ μου να μην το πιστεύω. Ο καθένας σήμερα πάει και κοπανάει από μία μήνυση χωρίς να χρειάζονται μαρτυρικές καταθέσεις. Κι αν ακόμα αυτό το δυστυχισμένο πλάσμα το πήγαιναν αυτόφωρο, θα του ρίχναν κανα 2μηνο φυλάκιση και επειδή δεν θα είχε να εξαγοράσει την ποινή θα το πήγαιναν φυλακή. Τέλος, θα πρέπει να γνωρίζουμε κατά το Σύνταγμα, ο καθένας μας είναι ελεύθερος να διαθέσει τον εαυτό του και τα άτομα αυτά σε κέντρα απεξάρτησης πρέπει να βρίσκονται και να νοσηλεύονται αυτοβούλως και όχι καταναγκαστικά. Έτσι τα περισσότερα απ΄ αυτά τα παιδιά, έχουν νοσηλευτεί κατά καιρούς σε κέντρα απεξάρτησης αλλά έρχεται η μέρα που ανοίγουν την πόρτα και φεύγουν χωρίς κανείς να έχει την αρμοδιότητα να τα σταματήσει. Όπως και να χει όμως, είναι μια δυστυχία που για να την κατανοήσουμε, θα πρέπει να βάζουμε κάποιες στιγμές τον εαυτό μας, στη θέση τους. Σ΄ ευχαριστώ για τη φιλοξενία.\n30 Μαΐου 2008 - 9:12 μ.μ.\nΚαταρχήν δεν τα βάζω με τα πλάσματα αυτά αν διάβασες καλά και παραπάνω! Εννοείται πως απότελούν ασθενείς αλλά ΄σαν οτιδήπατε άλλο παρά σαν ασθενείς τους φέρονται!\nΕπέτρεψέ μου να σου πώ πως τα λόγια του ειδικού φρουρού λοπως γράφω και όχι όπως αναφέρεις του σεκιούριτι ήταν ακριβώς αν έχει η κοπέλα 2 μαρτυρες(ούτε 1 ουτε 3).\nΕπιπλέον δεν σχολίασα αν ήταν σωστή ή όχι η αντίδρασή της κοπέλας, αλλά προσπάθησε να μπεις στη θέση της, το ξάφνιασμά της και το σοκ.\nΑπό την άλλη μεριά δικαιολογώ τον κόσμο που δεν ασχολείται με κάποιον που ζητάει βοήθεια-τη χρειάζεται ή δεν τη χρειάζεται-καθώς τον έχουν κάνει να ενδιαφέρεται περισσότερο για οτιδήποτε άσχετο παρά για τον διπλανό του (η πλειοψηφία τουλάχιστον).\nΕννοείται ότι με ενδιαφέρει η άποψη σου και σ'ευχαριστώ που σχολίασες, αλλιώς θα τα έγραφα στο "αγαπητό μου ημερολόγιο"!\n30 Μαΐου 2008 - 9:43 μ.μ.\nΣτο κάτω κάτω είναι μιά σκηνή της καθημερινότητας. Σωστή ή λάθος, καλή ή κακή υπάρχει γύρω μας και συμβαίνει!\n30 Μαΐου 2008 - 9:45 μ.μ.\nΣυγνώμη αν το σχόλιό μου φάνηκε επικριτικό. Δεν ήταν αυτή η πρόθεσή μου. Ήθελα μόνο να τονίσω ότι σε πολλά πράγματα οι άνθρωποι υπερβάλλουμε και μεγαλοποιούμε καταστάσεις που ζήσαμε νομίζοντας ότι κινδυνεύσαμε από κάτι ή από κάποιους. Μου φάνηκε υπερβολική η αντίδραση της κοπέλας και όχιη δική σου εξιστόρηση. Καλό βράδυ και σε σένα.\n30 Μαΐου 2008 - 10:48 μ.μ.\nΣκηνή καθημερινότητας, από τη μία, στιγμές λύπησης από την άλλη... Ευτυχώς που δεν επιτέθηκε. Άσε που αφού ήταν μέσα στο μετρό, έχει παντού κάμερες.\nΜήπως απλώς βαριόντουσαν οι αστυνομικοί;\n31 Μαΐου 2008 - 2:06 π.μ.\nΜπορεί πραγματικά η αντίδραση να ήταν υπερβολική από την άποψη οτι τι να κάνεις αφου είναι πρεζάκι.\nΔεν μπορεί να γίνει κάτι, ούτε γι'αυτόν, ούτε για τους υπόλοιπους.\nΑλλά πιστεύω ότι δεν μπορείς να αφήσεις ένα γεγονός που σου συμνβαίνει να περάσει έτσι. Κάτι να κάνεις. Πχ(λέω εγώ τώρα που το βλέπω από μακριά) να ειδοποιήσεις να έχουν το νού τους οι φύλακες μην τυχόν την πέσει σε άλλον? Να του φωνάξεις, να τον χτυπήσεις, να φέρεις το 100?\nΔεν ξέρω πραγματικά τι είναι το σωστό εκείνη τη στιγμή.\nΑς πούμε αν ήμουν εγώ, μπορεί πάνω στη θολούρα μου να τον χτύπαγα, δεν ξέρω αν θα αντιδρούσα διαφορετικά.\nΟπότε τα θέματα για συζήτηση που βγαίνουν από ένα συμβάν είναι πολλά και με πολλές πλευρές.\nΕπίσης, είχα ξεχάσει την ύπαρξη καμερών, μέχρι που μου το θύμισε ο KitsosMitsos παρακάτω!!!\nΟύτε που το σκέφτηκα έτσι!\nΤην καλημέρα μου και να τα ξαναπούμε!:)\n31 Μαΐου 2008 - 9:57 π.μ.\nΠραγματικά την παράμετρο κάμερες την είχα παντελώς ξεχάσει!!!\nΜ' αρέσει κι αυτή η κουβέντα τελικά!\n31 Μαΐου 2008 - 10:00 π.μ.\nελεος ρε παιδια ειναι αυτην ιστορια αγαπης? θα ξερασω!!!! δεν εχω ξανα διαβασει ποιο ξενερωτο απο αυτο!!!!!\n17 Δεκεμβρίου 2011 - 10:10 μ.μ.


Υπόθεση Μιωνή: αποδεικνύεται η απόπειρα κατάλυσης του πολιτεύματος - DexiExtrem\nΝα υπενθυμίσω στον αναγνώστη πως στις άγριες μέρες της αντιμνημονιακής ρητορείας και των προπηλακισμών, ο Σάμπυ Μιωνή κατηγορήθηκε από την «ψεκασμένη Δεξιά» πως, μέσω του fund που είχε, επένδυε τα λεφτά της Μαργαρίτας Παπανδρέου. Κάτι που αποδείχθηκε ψευδέστατο.\nΣήμερα, καταθέτει πως για να μπούν οι εκκρεμότητες που είχε με την Δικαιοσύνη στο αρχείο, έπρεπε και αυτός να δώσει περίπου 350.000 ευρώ στον ιδιοκτήτη εφημερίδας προσκείμενης στην δεξιά συνιστώσα της κυβέρνησης.\nΜάλιστα, προς τούτο, συντάχθηκε και ιδιωτικό συμφωνητικό με τις υποχρεώσεις της κάθε πλευράς, ενώ καθοριζόταν με σαφήνεια τα βήματα που θα έκαναν οι εισαγγελείς για να αρχειοθετηθούν οι υποθέσεις του Σάμπυ Μιωνή.\nΔεν θα σταθώ στο γεγονός πως δύο υπουργοί της τότε κυβέρνησης προσπαθούν να λειτουργήσουν σαν βαποράκια των συμφερόντων, φίλα προσκείμενου προς αυτούς, εκδότη. (Το ιδιωτικό συμφωνητικό κατονομάζει τον εκδότη της εφημερίδας «Δημοκρατία».)\nΑς πούμε πως υπάρχει παροχή και αντιπαροχή. Κλείνουν συμβιβαστικά την αντιδικία που είχε ο εκδότης με τον Σ.Μιωνή και του δίνουν συγχρόνως 350.000 ευρώ.\nΟι φίλοι στις δύσκολες στιγμές φαίνονται.\nΕτσι, ο εκδότης όχι μόνον συνεχίζει να στηρίζει την τότε κυβέρνηση, αλλά και να υπονομεύει, εκ των έσω, την Νέα Δημοκρατία. Κάτι που γίνεται μέχρι τις μέρες μας.\nΤο θεσμικό ατόπημα, που αγγίζει τα όρια της κατάλυσης του πολιτεύματος, βρίσκεται στον επακριβή προσδιορισμό των βημάτων που θα κάνουν οι αρμόδιοι εισαγγελείς για να μπούν οι υποθέσεις του Σ.Μιωνή στο αρχείο.\nΠώς προεξοφλεί ο Δ.Παπαγγελόπουλος ότι οι εισαγγελείς θα υπακούσουν; Από πού αντλεί αυτήν την σιγουριά, ώστε αυτά τα βήματα να αποτυπωθούν σε ένα ιδιωτικό συμφωνητικό;\nΜπορεί ένας αναπληρωτής υπουργός Δικαιοσύνης να εντέλλει δικαστικούς να ασκήσουν διώξεις ή να θέτουν υποθέσεις στο αρχείο; Φαίνεται πως επί εποχής Τσίπρα-Παπαγελλόπουλου αυτό μπορούσε να γίνει.\nΠώς δένει η κατάθεση Μιωνή—και από μιαν άλλη οπτική—με την σκευωρία Novartis; Από την στιγμή που ο αναπληρωτής υπουργός Δικαιοσύνης μπορεί να διατάζει εισαγγελείς να αρχειοθετούν υποθέσεις, τότε μπορεί να τους διατάζει και να ασκούν διώξεις. Απλή λογική.\nΔηλαδή, αυτό που έγινε με την σκευωρία Novartis. Ενα πάντρεμα παραδικαστικού, με την κατάλυση της διάκρισης των εξουσιών.\nΑπό την κατάθεση Μιωνή αυτό προκύπτει. Τα 350.000 ευρώ του Φιλιππάκη είναι το έλασσον. Το μείζον είναι πως οι υποθέσεις του Μιωνή με την Δικαιοσύνη, θα έκλειναν με κυβερνητική παρέμβαση προς τους εισαγγελείς.\nΤότε, σε πρώτο χρόνο, όταν η υπόθεση έκαιγε, ο Β.Βενιζέλος μίλησε για εσχάτη προδοσία. Οι περισσότεροι το θεώρησαν μια λεκτική υπερβολή, λόγω των φορτισμένων στιγμών. Και όμως, σήμερα, ο Β.Βενιζέλος, θύμα και αυτός των συνωμοτών, δικαιώνεται πλήρως.\nΗ σκευωρία Novartis είναι τελικά μια απόπειρα αλλοίωσης του δημοκρατικού μας πολιτεύματος, δια της καταλύσεως της διάκρισης των εξουσιών.\nΘα πρέπει να μάθουμε όλους τους φυσικούς και ηθικούς αυτουργούς και η Ελληνική Δημοκρατία να τους τιμωρήσει παραδειγματικά.


Οι φθηνότεροι προορισμοί στην Ευρώπη για ένα city break για το 2022\nΑρχική Travel Οι φθηνότεροι προορισμοί στην Ευρώπη για ένα city break για το 2022\nΗ πρωτεύουσα της Ρουμανίας, το υπέροχο Βουκουρέστι προσφέρει το φθηνότερο city break στην Ευρώπη, σύμφωνα με νέα έρευνα της LuxuryHotel.com που καταγράφει τις πιο οικονομικές διακοπές. Η μελέτη του LuxuryHotel.com ανέλυσε τις τιμές για τα Airbnbs και τα ξενοδοχεία, (και το κόστος μετακίνησης αλλά με αφετηρία το Λονδίνο), για να δει ποιες πόλεις είναι οι φθηνότερες για διακοπές. Μπορεί η μελέτη να έγινε με αφετηρία το Λονδίνο, ωστόσο αυτό δεν επηρεάζει το αποτέλεσμα. Οι παρακάτω ευρωπαϊκοί προορισμοί είναι οι πιο οικονομικοί στην Ευρώπη τουλάχιστον αναφορικά με τη διαμονή.\nΔιαπιστώθηκε λοιπόν ότι το Βουκουρέστι, πρόσφερε το φθηνότερο city break με μέση ημερήσια τιμή 58 £ για διαμονή, καθώς και μια πτήση απλής μετάβασης με κόστος μόνο 16 £ από το Λονδίνο. Η πόλη φιλοξενεί ένα από τα μεγαλύτερα κτίρια του κόσμου, το «Παλάτι του Κοινοβουλίου» που είναι το δεύτερο μεγαλύτερο στον κόσμο μετά το Πεντάγωνο.\nΣτη δεύτερη θέση βρίσκονται τα Σκόπια, τα οποία προσφέρουν τη φθηνότερη ημερήσια τιμή για ένα ξενοδοχείο πέντε αστέρων, με 66 λίρες την ημέρα. Είναι επίσης η πόλη με τη χαμηλότερη τιμή κατά μέσο όρο για διαμονή, με μια διανυκτέρευση σε Airbnb ή ξενοδοχείο να κοστίζει 44 £ κατά μέσο όρο. Τα Σκόπια είναι επίσης γνωστά ως η «Πόλη των Αγαλμάτων» με περισσότερα από 300 σε όλη την πόλη, αφού η κυβέρνηση ξεκίνησε ένα έργο ανοικοδόμησης όταν πολλά από τα μνημεία της πόλης καταστράφηκαν σε σεισμό.\nΗ Σόφια, η πρωτεύουσα της Βουλγαρίας, βρίσκεται στην τρίτη θέση της λίστας. Είναι η δεύτερη φθηνότερη πόλη για διαμονή, με ένα Airbnb να κοστίζει κατά μέσο όρο μόνο 32 £ την ημέρα. Η Σόφια έχει πλούσια πολιτιστική κληρονομιά, με ολόκληρη την πόλη να είναι χτισμένη σε ρωμαϊκά ερείπια, ενώ φιλοξενεί επίσης τον καθεδρικό ναό του Αγίου Αλεξάνδρου Νιέφσκι, έναν από τους μεγαλύτερους καθεδρικούς ναούς στον κόσμο.\nΗ Βαρσοβία βρίσκεται λίγο μετά από την πρώτη τριάδα, με μια διανυκτέρευση να κοστίζει κατά μέσο όρο 64 £ και μια πτήση από το Λονδίνο μόλις 17 £. Η πολωνική πρωτεύουσα έχει πολλά ενδιαφέροντα μέρη και εμπειρίες να προσφέρει, καθιστώντας την άλλη μια αξιόλογη επίσκεψη για το 2022. Είναι η μόνη πόλη της ΕΕ με φυσικό καταφύγιο, το Jeziorko Czernikowskie, που βρίσκεται στο κέντρο της πόλης. Η Βαρσοβία άνοιξε επίσης την πρώτη επίσημη βιβλιοθήκη στον κόσμο το 1747.\nΔιαβάστε ακόμα: Μια ευρωπαϊκή χώρα «αποκομμένη» από τις υπόλοιπες υπόσχεται αξέχαστο ταξίδι σε όσους βαρέθηκαν τα συνηθισμένα!\nΣτην πέμπτη θέση βρίσκεται η πρωτεύουσα της Λιθουανίας, το Βίλνιους. Προσφέρει μερικά από τα φθηνότερα έξοδα ταξιδιού, με μια πτήση από το Λονδίνο να κοστίζει μόνο 17 £. Εκτός από την προσιτή τιμή για φαγητό και ποτό, έχει επίσης μια πολύ ενδιαφέρουσα κουζίνα εκτός από πολλή ιστορία, η οποία μπορεί να φανεί (και) μέσα από την εντυπωσιακή σκηνή γκράφιτι. Το 1994, το ιστορικό κέντρο της πόλης χαρακτηρίστηκε Μνημείο Παγκόσμιας Κληρονομιάς της UNESCO, καθιστώντας το μια από τις πιο πρόσφατες πόλεις που έλαβε τον τίτλο.\nΣχολιάζοντας τα ευρήματα, ένας εκπρόσωπος του LuxuryHotel είπε: «Με πολλούς ανθρώπους να θέλουν μια απόδραση την επόμενη χρονιά, είναι υπέροχο να βλέπεις μια μεγάλη ποικιλία από φθηνά πακέτα που εξακολουθούν να προσφέρουν εξαιρετικές εμπειρίες. Αν προτιμάτε μια ιστορική περιήγηση στην πόλη από μια μέρα στην παραλία, σίγουρα θα έχετε την ευκαιρία να επιλέξετε, καθώς πολλές από τις συμμετοχές στη λίστα προσφέρουν μια πλούσια πολιτιστική κληρονομιά καθώς και οικονομικές ανέσεις.»\nΣτην άλλη άκρη της κλίμακας βρίσκονται οι πιο ακριβές πόλεις της Ευρώπης, η Βέρνη, το Παρίσι και το Μονακό. Το Μονακό είναι μακράν το πιο ακριβό, με τη διαμονή στην πολυτελή πόλη να κοστίζει κατά μέσο όρο 307 £ την ημέρα. Η ελβετική Βέρνη βρίσκεται στη δεύτερη θέση με ένα πακέτο για διακοπές στην πόλη που κοστίζει 231 £ κατά μέσο όρο για μία νύχτα διαμονής. Το Παρίσι είναι το τρίτο πιο ακριβό με ένα διάλειμμα στην πόλη να κοστίζει 198 £ κατά μέσο όρο. Ωστόσο, η γαλλική πόλη παραμένει ένας από τους πιο δημοφιλείς τουριστικούς προορισμούς της Ευρώπης.\nΗ μελέτη διεξήχθη από το luxuryhotel.com, το οποίο εξετάζει τα καλύτερα και πιο πολυτελή δωμάτια και σουίτες ξενοδοχείων σε όλο τον κόσμο.


ΗΠΑ: έξι νεκροί σε οικογενειακή τραγωδία στο Χιούστον | Η ΚΑΘΗΜΕΡΙΝΗ\nepa04308901 Police officers and SWAT team members surround an area following a reported shooting incident in Spring, Texas, USA, 09 July 2014. Reports state that police were called to the scene after six people, including four children, were shot and killed. EPA/AARON M. SPRECHER\n10 Ιουλίου, 2014 10.07.2014 • 09:24\nΔύο ενήλικες και τέσσερα παιδιά σκοτώθηκαν μέσα σε σπίτι σε προάστιο του Χιούστον, στην πολιτεία του Τέξας των ΗΠΑ, κατά τη διάρκεια επίθεσης η οποία φαίνεται να είχε οικογενειακά αίτια. Μετά απο επιχείρηση αρκετών ωρών, η Αστυνομία εγκλώβισε τον δράστη, ο οποίος και παραδόθηκε.\nΤα στοιχεία του δεν δόθηκαν στη δημοσιότητα αλλά σύμφωνα με αστυνομικές πηγές "βρισκόταν σε διαδικασία διαζυγίου και δεν είχε καλές σχέσεις με τα άλλα μέλη της οικογένειάς του".\nΗ επίθεση έγινε γύρω στις 6 το απόγευμα (τοπική ώρα) της Τετάρτης, στο προάστιο Σπρινγκ, το οποίο βρίσκεται 25 χιλιόμετρα βορείως του κεντρικού Χιούστον. Ο ένοπλος πυροβόλησε και σκότωσε έξι άτομα, τραυματίζοντας παράλληλα ένα 15χρονο κορίτσι, το οποίο μεταφέρθηκε σε νοσοκομείο και υπεβλήθη σε χειρουργική επέμβαση.\nΑστυνομικές δυνάμεις καταδίωξαν τον ένοπλο και τον εγκλώβισαν αφού πυροβόλησαν τα λάστιχα του αυτοκινήτου του. Στην κατοχή του βρέθηκε ένα πιστόλι και ένα κινητό τηλέφωνο.